as the fool told the thief: Ιουνίου 2014\nΤο περασμένο Σάββατο το βράδυ, η Chemical Chris κάλεσε τους (συνήθεις ύποπτους) φίλους της στην τελευταία εκπομπή του Jukebox on Air. Η εκπομπή από τρίωρη όπως αρχικά είχε προγραμματιστεί, κατέληξε σε 5ωρο μαραθώνιο! Περάσαμε τέλεια κι εγώ προσωπικά γέλασα πολύ!\nΌποιος επιθυμεί ν' ακούσει την εκπομπή μπορεί να το κάνει πατώντας play από κάτω. Άμα ξεκινήσει τώρα σε 5 μέρες πιστεύω να την τελειώσει lol.\nLast radio show of the season for "Jukebox on Air & Friends" @ indieground (21.6.14) by Jukeboxonair By Chemical Chris on Mixcloud\nHurricane Heart Attacks - El Radomante\nSir Richard Bishop - Abydos\nThe Dolly Rocker Movement - Sad Sally\nThe See See - Let me be the one (for you to love)\nThe Moles - Octavia 66\nCrime and the City Solution - Six bells chime\nBurnside Eleven - Serotonin blues\nThe Broken Jug - New generation\nUnnatural Helpers - Shakes\nThe Fall - Strychnine\nHoly Wave - Mouth mountain\nMotorhead - Ace of spades (ή αλλιώς ο Ty Segall πήγε περίπατο)\nThe Rolling Stones - Empty heart\nHollywood Squares - Ashes and dust\nThe Beau Brummels - The wolf of velvet fortune\nThe Standelles - Medication\nΔημήτρης Πουλικάκος - Crazy love\nBlues Men - Tu Comprendes\nLink Wray - Jack the ripper (ο παππούς του Antony K)\nThe Future Primitives - Israeli blues\n? and The Mysterians - Girl, you captivate me\nScreaming Lord Sutch - Murder in the graveyard\nThe Dizzy Satellites - I never loved her\nDeadbolt - Voodoobilly man\nLos Saicos - Alcatraz\nSports Bar - I was going to shave my beard but I took a nap instead\nSick Hyenas - Radar eyes\nMystic Eyes - I thought I saw a tear\nThe Feelies - Undertow\nThe Vietnam Veterans - I give you my life\nCliff Richard and The Shadows - She's gone\nThee Fourgiven - Down to my room\nDan Sartain - Walking among the cobras IV\nDave Clark Five - What is there to say\nDiane Cluck - Why feel alone?\nThe Pretty Things - The Sun (reissue λόγω της ημέρας)\nThe Jaywalkers - You can't be happy all the time\nRoky Erickson - Crazy crazy mama\nThe Rising Storm - Bright lit blues skies\nGreta Mob - Yorta Yorta\nKreeps - Bloody holly\nKikagaku Moyo - There is no other place\nΟι συνήθεις ύποπτοι:\nΑναρτήθηκε από fool στις 10:52 μ.μ. 2 σχόλια:\ntags φίλος, chemical chris, indieground radio\nΑναρτήθηκε από fool στις 3:19 π.μ. Δεν υπάρχουν σχόλια:\ntags αντίδοτο, μέλλον, φίλος, χαιρετισμός, the rangdangs\nΈτσι λοιπόν έφτασε ο καιρός... Ο Indieground κλείνει για το καλοκαίρι και την Κυριακή 22/6 έλαβε χώρα η τελευταία εκπομπή του Radio Transmission.\nΤαλαιπωρημένος από τον μαραθώνιο της προηγούμενης νύχτας στον σταθμό με καλούς φίλους ( 5 ώρες δεν τις λες και λίγες ) και με μια μελαγχολική διάθεση ξεκίνησα.\nΚατά την διάρκεια της ραδιοφωνικής χρονιάς που μόλις τελείωσε σας μίλησα για μέδουσες, για ξωτικά, για καλικάντζαρους, για παράξενα ζώα, για σειρήνες, για μεγαλουπόλεις, για Ανθρώπους των θαυμάτων.\nΑκούσαμε παρέα καινούργιες μουσικές που ανακάλυψα και με ενθουσίασαν αλλά και παλιές αγάπες.\nΠαρέα όλη αυτή την χρονιά είχα μερικές φορές την vick και μερικές άλλες το φάντασμα του Indieground που πολύ το συμπαθώ.\nΈτσι τώρα που κάθομαι και γράφω αυτές τις γραμμές αισθάνομαι πως το Radio Transmission έχει αποκτήσει δική του υπόσταση έχει ξεφύγει από τους δημιουργούς του εξελίσσεται και ανεξαρτητοποιείται...\nΘα τα πούμε on air πάλι τον Σεπτέμβρη.\nΣτις θάλασσες που θα βουτήξετε αν συναντήσετε καμιά Γοργόνα μην φοβηθείτε απλά πιάστε της το χέρι.\nSeason's Finale by Ιωάννης on Mixcloud\nThe Twilight Sad - I become a prostitute\nSongs Ohia - Trans am\nAlabama Kids - What goes down\nRangda - The vault\nΕν Πλώ - Φίλοι\nΜάνος Χατζιδάκις - Φινάλε\nΜάνος Χατζιδάκις - Ιντερλούδιο\n2L8 - Διάστημα\nTouche Amore - Gravity metaphorically\nNun - Croneberg\nMere Women - Esther\nThe Make Up - We can't be contained\nThe Rangdangs - Brain\nDiane Cluck - Why feel alone\nSiouxsie and the Banshees - Strarcrossed\nThis Is The Kit - Moon\nThe Galleons - Cloud psychics\nΑναρτήθηκε από Thief στις 10:08 μ.μ. Δεν υπάρχουν σχόλια:\nΘερινό Ηλιοστάσιο μ' ένα αίνιγμα για δυνατούς λύτες ή μήπως όχι;\nΑπό της γης τα έγκατα\nπήρα μηνύματα ζωής\nκι απ' της ζωής το μάθημα\nτης ιστορίας το λίκνο.\nΗ αλυσίδα αυτή του συνειδητού\nκαι του παρανιωμένου\nσαν κύκλος τύλιξε τις χώρες\nγιατί ΄ναι χωρίς αρχή και τέλος.\nΚαι κάθε που ένας κρίκος της\nβαπτίζεται στο αίμα\nκαι η σφαγή τον θάνατο σκορπίζει,\nαυτός δεν σπάει, δεν φθείρεται, παρά αναγεννιέται.\nΤο αίμα δεν είν' ο κίνδυνος,\nούτε η σφαγή η ίδια,\nαλλού ΄ναι η καταστροφή,\nόταν μακραίνει η αλήθεια.\nΑπό μια φανταστική συλλογή αινιγμάτων\nτης fool των εκδόσεων Akasha 7th.\nκαι είπεν ο Άνθρωπος...\nκι ένα μικρό υστερόγραφο: είμαι χαρούμενη γιατί ξεβρόμισε η γειτονιά μου μετά από περίπου δύο χρόνια, έτσι σήμερα (μέρα που 'ναι) δεν θα ασχοληθώ με τους άθλιους που στοιχειώνουν τη ζωή μου. Κερδίσαμε μια μάχη. Άααα επίσης τον κύριο Σικελιανό δεν πρόκειται ποτέ να τον περιέχετε καθώς υπάρχει ΑΣΥΜΒΑΤΟΤΗΣ (ξέρετε εσείς ποιοι).\nΑναρτήθηκε από fool στις 1:51 μ.μ. Δεν υπάρχουν σχόλια:\ntags αγαπημένοι, άνθρωποι των θαυμάτων, Μάνος Χατζιδάκις, μέλλον, πραγματικότητα, Jester, zero zero\nThis Saturday from 21:00 till midnight Chemical Chris with her friends on Indieground Radio\nΑναρτήθηκε από fool στις 9:22 μ.μ. Δεν υπάρχουν σχόλια:\ntags φίλος, indieground radio\nΑναρτήθηκε από fool στις 9:44 μ.μ. Δεν υπάρχουν σχόλια:\n'Escudo' Timelapse from Joao Ruas on Vimeo.\nPart of Project M/4 May - July 2014\n'Esquimalt Harbour' by Godspeed You Black Emperor\ntags τέχνη, João Ruas, urban nation\nΑναρτήθηκε από fool στις 7:13 μ.μ. Δεν υπάρχουν σχόλια:\ntags indieground radio\nΣε πείσμα του μικροφώνου που φίμωσε τον Thief δύο φορές στερώντας από τους ακροατές τον λόγο του κι ενός τραγουδιού που αρνήθηκε πεισματικά να φορτωθεί, η διάθεση ήταν πολύ ανεβασμένη χθες το πρωί στον Indieground. Οι μουσικές επιλογές της χθεσινής εκπομπής ήταν δικές μου. Το garage - στερητικό σύνδρομο της περασμένης Παρασκευής ήταν αυτό που ενέπνευσε τις επιλογές της δεύτερης ώρας...\nΠαρά το τριήμερο οι ακροατές ήταν αρκετοί (ευχαριστούμε)!! Στο τέλος έμεινα να προσπαθώ να λύσω το αίνιγμα της Σφίγγας (Thief) σχετικά με την Eurovision και την Αυστραλία που, μα τον Τουτάτη, ακόμα προσπαθώ να καταλάβω τι εννοούσε...\nStink Program by Ιωάννης on Mixcloud\nIn the pines - Martin Simpson\nLettre à monsieur le Chef de gare de la Tour de Carol - Brigitte Fontaine\nKeep my skillet good and greasy - Sid Hemphill\nMonster tear, again - Alvarius B.\nStink program - The Red Krayola\nClick clack - Captain Beefheart\nSwan Lee (Silas Lang) - Syd Barrett\nSave yourself - Soft Machine\nSeven & seven is - Love\nCanned goods and firearms - Sir Richard Bishop\nGive me a break (man) - Bo Diddley\nMystery train - Stray Cats\nI 'll go crazy - Missing Links\nPushover - The Green Hornets\nEvil kind - The Spyrals\nPrimeval - Girl Trouble\nG.O.D. - Cosmic Psychos\nYour trash, my treasure - Yard Trauma\nOut tonite - The Hydes\nEuro girls - The Visitors\nSweet home - Sex Museum\nRockhead - Untold Fables\nI 'm searching - The Gruesomes\nGreat mystery - Attila and The Huns\nCamera - Thee Oh Sees\nΑναρτήθηκε από fool στις 7:49 μ.μ. Δεν υπάρχουν σχόλια:\nΤι ρεμίξ έκανε το άτομο ρε;!;!;!; ποοοοοοοοοοο...\nΞέφυγε λέμε και πάει σφαίρα!!!!!!!!!!!\nΑναρτήθηκε από fool στις 7:09 μ.μ. Δεν υπάρχουν σχόλια:\ntags αγαπημένοι, έμπνευση, μέλλον, ξέφυγε λέμε, ποοοο ρε μάγκααα, συνάδελφος, συναισθήματα, lapalux\nΕπειδή κάποιοι είναι τυχαίοι και κάποιοι άλλοι δεν...\nΑναρτήθηκε από fool στις 1:42 π.μ. Δεν υπάρχουν σχόλια:\ntags αγαπημένοι, ποοοο ρε μάγκααα, the twilight sad


Ελληνοτουρκικά: H γαλλική παρουσία στην αν. Μεσόγειο και η αποκάλυψη Παναγιωτόπουλου - ONE TV\nΕλληνοτουρκικά: H γαλλική παρουσία στην αν. Μεσόγειο και η αποκάλυψη Παναγιωτόπουλου\nΕκνευρισμό έχει προκαλέσει στην Άγκυρα η πτήση γαλλικών μαχητικών πάνω από την Πάφο, τα οποία απογειώθηκαν από το αεροπλανοφόρο «Charles de Gaulle», που πλέει στην ανατολική Μεσόγειο. Την ίδια στιγμή, προκαλεί αλγεινή εντύπωση η αποκάλυψη από τον υπουργό Άμυνας του διαλόγου που είχε με τον πρωθυπουργό για το Ορούτς Ρέις. Το Παρίσι αναβαθμίζει συνεχώς την παρουσία του στην ανατολική Μεσόγειο, λίγα εικοσιτετράωρα μετά τη συνάντηση Εμμανουέλ Μακρόν και Κυριάκου Μητσοτάκη. Οι γαλλικές κινήσεις προκαλούν οργισμένες αντιδράσεις στην Άγκυρα, που αποτυπώνονται σε δημοσιεύματα του τουρκικού Τύπου. Όλα αυτά, εν αναμονή κοινών ασκήσεων Γαλλίας - Κύπρου, όπως αποκαλύπτουν πηγές του Κυπριακού υπουργείου Άμυνας. Η Αθήνα παρακολουθεί στενά τις προκλήσεις της Άγκυρας στην περιοχή. Για πρώτη φορά στα χρονικά υπουργός Άμυνας αποκαλύπτει τους διαλόγους που είχε με τον πρωθυπουργό, κατά τη διάρκεια του πλου του Ορούτς Ρέις στην ελληνική υφαλοκρηπίδα. Ο Ν. Παναγιωτόπουλος δεν απέκλεισε το ενδεχόμενο η Άγκυρα να επιχείρησε να δοκιμάσει τα αντανακλαστικά της Αθήνας. Η Άγκυρα, πάντως, εξακολουθεί να ρίχνει λάδι στη φωτιά, δεσμεύοντας περιοχή νότια της Λεμεσού για γεωτρήσεις του Γιαβούζ.


Δολοφονική... επιτυχία - Ειδήσεις - νέα - Το Βήμα Online\nΤα ριμέικ είναι συνήθης τακτική των τηλεοπτικών καναλιών. Ετσι, μετά τη μεγάλη επιτυχία που έκανε η βρετανική σειρά «Broadchurch», το ενδιαφέρον που εκδήλωσε η αμερικανική τηλεόραση ήταν αναμενόμενο.\n15 Μαΐου 2014, 19:25 Ενημερώθηκε: 16 Μαΐου 2014, 05:45\nΤα ριμέικ είναι συνήθης τακτική των τηλεοπτικών καναλιών. Ετσι, μετά τη μεγάλη επιτυχία που έκανε η βρετανική σειρά «Broadchurch», το ενδιαφέρον που εκδήλωσε η αμερικανική τηλεόραση ήταν αναμενόμενο. Οπως είχε ανακοινωθεί τον περασμένο Αύγουστο, το made in USA «Broadchurch» θα γυριζόταν για λογαριασμό του Fox με σκοπό να προβληθεί στην άλλη πλευρά του Ατλαντικού μέσα στο 2014.\nΥπάρχει όμως ένα στοιχείο που δίνει σε αυτό το ριμέικ ξεχωριστό ενδιαφέρον: παρότι στο «Gracepoint», όπως μετονομάστηκε το «Broadchurch», ο τόπος όπου διαδραματίζεται η υπόθεση είναι διαφορετικός, το φινάλε είναι (πιθανώς) διαφορετικό, αλλά και οι ηθοποιοί που ερμηνεύουν τους ρόλους είναι διαφορετικοί, ο πρωταγωνιστής παραμένει ο ίδιος.\nΜπορεί ο ντετέκτιβ Αλεκ Χάρντι να ονομάζεται πλέον Εμετ Κάρβερ, τον ερμηνεύει όμως και πάλι ο (γνωστός και ως «Δόκτωρ Χου)» Ντέιβιντ Τέναντ.\nΟσο για την παρτενέρ του, την αστυνόμο Ελι Μίλερ που στην αγγλική εκδοχή ερμήνευσε εξαιρετικά η Ολίβια Κόλμαν, παραμένει η Ελι Μίλερ και στο «Gracepoint», μόνο που εδώ έχει τη μορφή της γνωστής μας από το «Breaking bad» Ανα Γκαν (συζύγου του τρομακτικού Γουόλτερ Γουάιτ). Και η αμερικανική βερσιόν φέρει την υπογραφή του σεναριογράφου Κρις Τσίμπνολ, ενώ το πρώτο διαφημιστικό βίντεο που δόθηκε στη δημοσιότητα δείχνει ότι «πατάει» γερά πάνω στο αγγλικό πρωτότυπο. Σε έναν χαρακτηριστικό ρόλο εμφανίζεται ο Νικ Νόλτε.\nΤα γυρίσματα γίνονται (βρίσκονται στο τελικό στάδιο, αν δεν έχουν ήδη ολοκληρωθεί) στη Βρετανική Κολούμπια του Καναδά. Το «Gracepoint» αφορά την υπόθεση της δολοφονίας(;) ενός ενδεκάχρονου παιδιού σε μια φιλήσυχη επαρχιακή πόλη και την προσπάθεια δύο ντετέκτιβ να ρίξουν φως στο μυστήριο.


Ανοιχτή η παλαιά Ε.Ο. Αθηνών - Θηβών - ΕΚΚΛΗΣΙΑ ONLINE\nΑρχική » ΝΕΑ » Ανοιχτή η παλαιά Ε.Ο. Αθηνών – Θηβών\nΈνα κοπάδι πρόβατα, δίπλα από την επαρχιακή οδό Οινόης ( Αττικής ) – Πάνακτου\n( Δερβενοχώρια ), αναζητά την τροφή του στα σημεία όπου ο ήλιος έχει λιώσει\nτο χιόνι, που άφησε πίσω η πρόσφατη κακοκαιρία ” Ελπίς “.\nΚαι εχθές, ( 27 / 01/ 2022 ) η Παλαιά Εθνική οδός Αθηνών – Θηβών ήταν καθαρή\nαπό χιόνι, και προσβάσιμη, στα οχήματα που επιτρέπεται η κυκλοφορία τους ( Ι.Χ. ).\nΕφικτή είναι και η μετάβαση στις Ιερές Μονές στην Οινόη – Αττικής,\nχωρίς την χρήση αντιολισθητικών αλυσίδων.\nΗ Εορτή της ανακομιδής του Ιερού Λειψάνου του Αγίου Ιωάννου του ΧρυσοστόμουΑναδρομικά συνταξιούχων: Ρύθμιση σε 48 δόσεις για το φόρο- Κοινωνικό μέρισμα\nΑρχιερατικό Συλλείτουργο στον Ι.Ν. Γενεθλίου της Θεοτόκου στο Anderlecht\nΣτην Πολωνόφωνη Ενορία Γενεθλίου της Θεοτόκου Anderlecht των Βρυξελλών τέλεσε, την Κυριακή 5 Σεπτεμβρίου 2021, το Μυστήριο της Θείας Ευχαριστίας ο Σεβασμιώτατος Μητροπολίτης Βελγίου και Έξαρχος Κάτω Χωρών και Λουξεμβούργου κ. Αθηναγόρας, συλλειτουργούντος του Θεοφιλεστάτου Επισκόπου Απολλωνιάδος κ. Ιωακείμ, Βοηθού Επισκόπου της Ι.Μ. Βελγίου, με αφορμή την επερχόμενη πανήγυρη της Ενορίας.


Σιλβέστερ Σταλόνε: Στο «σφυρί» η θρυλική βίλα του στην Καλιφόρνια - Στο Madison Club της Καλιφόρνια, περίπου 50 χλμ. από το Λος Άντζελες βρίσκεται η φημισμένη La Quinta η υπερπολυτελής εξοχική βίλα του Σιλβέστερ Σταλόνε. ...\nΚΥΒΕΡΝΗΤΙΚΗ ΟΜΟΛΟΓΙΑ!!!10.000 ΑΛΛΟΔΑΠΟΙ ΘΑ ΒΓΟΥΝ ΑΠΟ ΤΙΣ ΔΟΜΕΣ ΦΙΛΟΞΕΝΙΑΣ ΜΕΧΡΙ ΤΙΣ 7 ΙΟΥΝΙΟΥ -\nΦρίξον ήλιε, στέναξον γη, εάλω η Πόλις, εάλω η Πόλις! - ΣΑΝ ΣΗΜΕΡΑ… 29 ΜΑΪΟΥ 1453… Η Κωνσταντινούπολη «πέφτει» στα χέρια των Οθωμανών Τούρκων. «Η Πόλις εάλω» Αφιερωμενο σε ολους τους Έλληνες!!! «Ούκ εάλω η Β...


Προσοχή Φασισμός: Τον γνωρίζεις όντως;(μέρος πρώτο) – Lefteria\nΠροσοχή Φασισμός: Τον γνωρίζεις όντως;(μέρος πρώτο)\nΗ πιο σκοτεινή ιδεολογία της παγκόσμιας πολιτικής ιστορίας είναι γεμάτη με φόνους και γενοκτονίες, βασανισμούς, σκάνδαλα και διαφθορά.\nΠόσο καλά γνωρίζεις τον φασισμό και τι κρατά ακόμα και σήμερα τους φασίστες στο προσκήνιο;\nΗ έννοια της λέξης «φασισμός» σήμερα χρησιμοποιείται πολλές φορές για να χαρακτηρίσει πρόσωπα, θεσμούς ή καταστάσεις που μπορεί να μην έχουν καμιά σχέση με την αρχική έννοια του όρου.\nΤο ουσιαστικό «φασισμός» και το επίθετο «φασίστας» χρησιμοποιούνται σήμερα για να εκφράσουν την εθνικιστική και φυλετική πολιτική ιδεολογία που πρωτοεμφανίζεται στην Ιταλία του Μουσολίνι και αναπτύσσεται από τους Γερμανούς Ναζιστές και άλλους και προτείνει έναν απολυταρχικό τρόπο διακυβέρνησης, από έναν συγκεκριμένο αρχηγό.\nΟ όρος φασισμός προέρχεται από την ιταλική λέξη «Fascismo» που ετυμολογείται από την λατινική «fasces» και έτσι ονομάζονταν ένα συγκεκριμένο αρχαίο ρωμαϊκό έμβλημα εξουσίας, που απεικόνιζε «ράβδους δεμένες γύρω από έναν πέλεκυ». Η λέξη αυτή παραπέμπει στους «littores», που ήταν ένα είδος ομάδων σωματοφυλάκων των γερουσιαστών της αρχαίας Ρώμης, οι οποίοι διακρίνονταν από μια ράβδο που κρατούσαν και η οποία ήταν το σύμβολο της εξουσίας τους. Οι fasces ήταν στην αρχαία Ρώμη το σύμβολο της εξουσίας των δικαστών και συμβόλιζαν την «ισχύ δια της ενώσεως». Η αντιστοιχία με τους φασίστες της δεκαετίας του ’20 βρίσκεται στο ότι οι πρώτες ομάδες φασιστών που σχηματίστηκαν στην Ιταλία ονομάστηκαν «fascio di combattimento», δηλαδή ομάδες-δέσμες μάχης.\nΟ φασισμός γεννήθηκε μετά το τέλος του Πρώτου Παγκοσμίου Πολέμου στην Ιταλία, από τον Μπενίτο Μουσολίνι το 1919, χωρίς ακόμα να αποτελεί δόγμα ή να προσδιορίζει κάποιο συγκεκριμένο πρόγραμμα. Ο Μουσολίνι ίδρυσε την οργάνωση «Fasci di Compattimento» στο Μιλάνο στις 13 Μαρτίου 1919 και αρχικά, τα πρώτα λίγα μέλη ήταν πρώην στρατιώτες, που ήταν δυσαρεστημένοι από την έκβαση του πολέμου. Το 1921 ιδρύθηκε το Εθνικό Φασιστικό Κόμμα και εκλέχθηκε στην βουλή των Αντιπροσώπων, ενώ το επόμενο έτος επήλθε το χάος, όταν φασιστικές ομάδες άρχισαν να καταλαμβάνουν διάφορα δημόσια κτίρια. Όταν οι αρχηγοί του σοσιαλιστικού κόμματος κήρυξαν απεργία, ο Μουσολίνι απαίτησε από την κυβέρνηση να τη διακόψει, απειλώντας ότι οι φασίστες θα πραγματοποιούσαν πορεία προς τη Ρώμη!\nΟ Βίκτωρ Εμμανουήλ Γ΄ φοβούμενος την αναταραχή και τον εμφύλιο παρέδωσε την εξουσία στον Μουσολίνι, η οποία επισκιάστηκε τελικά από την Πορεία στη Ρώμη. Το 1926 το Εθνικό Φασιστικό Κόμμα έγινε το μοναδικό νόμιμο πολιτικό κόμμα και το κοινοβούλιο αντικαταστάθηκε από την βουλή των Συντεχνιών, σύμφωνα με το «Κορπορατιστικό» σύστημα.\nΗ ιδέα του «κορπορατισμού» αποτελεί χαρακτηριστικό του «φασισμού», την οποία διεκήρυξε ο Μουσολίνι, λέγοντας πώς είναι ο Τρίτος Δρόμος μεταξύ καπιταλισμού και σοσιαλισμού. Ο «Κορπορατισμός» αντιτίθεται στην ελεύθερη αγορά και στην απεριόριστη επιδίωξη κέρδους από τα άτομα, ενώ βασίζεται σε συγκεκριμένη γραμμή που θέτει τους επιχειρηματίες και το εργατικό δυναμικό συνδεδεμένους στενά, σε ένα οργανικό και πνευματικά ενοποιημένο σύνολο. Ως μορφή οικονομίας χαρακτηρίζεται από την επέκταση του άμεσου πολιτικού και παρεμβατικού σχεδιασμού και ελέγχου πάνω στην βιομηχανία και την οργανωμένη εργατική τάξη για το κοινό συμφέρον.\nΣυνοψίζοντας, τα βασικά χαρακτηριστικά του Ιταλικού Φασισμού είναι η Λατρεία του Κράτους, ο Σοβινιστικός εθνικισμός, ο Εθελοντισμός, το Εθνικό μεγαλείο, η Οργανική ενότητα, ο Πραγματιστικός αντισημιτισμός, ο Φουτουρισμός – Μοντερνισμός, ο Κορπορατισμός, η Αποικιακή επέκταση – Ιμπεριαλισμός, ο Μιλιταρισμός και ο Αντικομμουνισμός.\nΕίναι βάσιμη, επομένως, η αντίληψη που θεωρεί ότι τόσο ο φασισμός των Ιταλών φασιστών όσο και ο ναζισμός των Γερμανών εθνικιστών λειτούργησαν σταθεροποιώντας την κυριαρχία του καπιταλισμού και της αστικής τάξης των χωρών. Συνέτριψαν τις εργατικές συλλογικότητες των χωρών τους (σωματεία, συνδικάτα, κόμματα), κατέστειλαν με ωμή βία τις απεργίες των εργαζομένων των χωρών αυτών και τελικά αποκατέστησαν την τάξη υπέρ της καπιταλιστικής κυριαρχίας.\nΟ ιταλικός φασισμός δεν αποτελεί, ωστόσο, το μοναδικό παράδειγμα στον 20ο αιώνα. Συχνά τον παραβάλλουν με τον γερμανικό εθνικοσοσιαλισμό, ο οποίος από πολλές απόψεις τελειοποίησε τις μεθόδους του συστήματος. Όμως, ο φασισμός είναι σε μεγάλο βαθμό έναν συνεχής αυτοσχεδιασμός, ενώ ο Χίτλερ από το 1923 ακόμα, 10 χρόνια πριν αναλάβει την εξουσία, είχε αναπτύξει στο βιβλίο του «Ο αγών μου» τη ναζιστική θεωρία στην οποία έμενε πάντα πιστός.\nΟ ναζισμός -από την αντίστοιχη γερμανική λέξη Nationalsozilismus- ή αλλιώς εθνικός σοσιαλισμός, είναι πολιτικό κίνημα που εμφανίστηκε στη Γερμανία μετά τον Α’ Παγκόσμιο Πόλεμο με πρωταγωνιστή τον Αδόλφο Χίτλερ. Οι ιδεολογικές αρχές του , που διατυπώθηκαν από τον ίδιο στο βιβλίο του «Ο αγών μου», αλλά και από τους Ρόζενμπεργκ, Σμιτ, Στράσερ- συνοψίζονται στη φυλετική ιδέα. Επηρεασμένος από τις ρατσιστικές θεωρίες του «παγγερμανισμού», της πολιτικής τάσης δηλαδή που επεδίωκε τη συνένωση όλων των λαών γερμανικής προέλευσης σε ενιαίο κράτος. Ο ναζισμός θεωρούσε τη γερμανική φυλή ως την ανώτερη και καθαρότερη από όλες τις φυλές και για το λόγο αυτό υποστήριζε ως κύριους αντικειμενικούς σκοπούς της Γερμανίας τη διαφύλαξη της καθαρότητας της φυλής, κυρίως με τον «αντισημιτισμό», μια κίνηση που στράφηκε κατά της οικονομικής και πολιτικής επιρροής των Εβραίων, και τη συγκρότηση ενός κράτους το οποίο θα συγκέντρωνε όλους τους γερμανικούς πληθυσμούς.\nΣτο εσωτερικό του το γερμανικό κίνημα είχε στόχο την ανατροπή της Βαϊμάρης και την αντικατάστασή της από ένα καθεστώς το οποίο θα βασιζόταν στην αρχή της κοινότητας που την εκπροσωπούσε ο Φύρερ, ο αρχηγός. Το σύστημα «Φύρερ» βασιζόταν στη συγκέντρωση της εξουσίας σε μια κεντρική ηγετική προσωπικότητα, καθώς επίσης και στην ανάλογη ιεραρχική συνέχεια προς τα κάτω. Παράλληλα ισχυρές ήταν οι μυστικές υπηρεσίες αλλά και οι πληροφοριοδότες, όπως για παράδειγμα η Γκεστάπο. Στις εξωτερικές σχέσεις επεδίωκε την ακύρωση της συνθήκης των Βερσαλλιών και τη συστηματική ενσωμάτωση στο γερμανικό Ράιχ των γερμανικών πληθυσμών, που ζούσαν εκτός των συνόρων του, κυρίως στις γειτονικές ευρωπαϊκές χώρες.\nΟι ιδεολογικές αρχές του και οι εφαρμογές αυτών ήταν απάνθρωπες, βάρβαρες και καταστροφικές. Χαρακτηριστικό παράδειγμα ο αντισημιτισμός η στάση του απέναντι στους Εβραίους. Για τους ναζιστές οι Εβραίοι είχαν την ευθύνη για οποιαδήποτε κοινωνική κρίση, όπως η ανεργία, η αστικοποίηση, η ερήμωση της επαρχίας. Γενικώς θεωρούνταν αποσυνθετικό στοιχείο για την κοινωνία, καθώς επίσης και κατωτέρα φυλή. Οι ναζιστές, μέσω της Επιχείρησης Ράινχαρντ, σχεδίασαν την εξόντωση («Τελική Λύση») όλων των Εβραίων τόσο στη Γερμανία όσο και στις κατεχόμενες χώρες. Δημιουργήθηκαν, έτσι, τα ναζιστικά στρατόπεδα εξόντωσης, στα οποία βρήκαν τον θάνατο περίπου 6.000.000 Εβραίοι.\nΟ αντισημιτισμός ήταν συμβατός με τα συμφέροντα της μεγάλης αστικής τάξης της Γερμανίας, αφού ο εβραϊκός πληθυσμός αποτελούσε την πλειοψηφία των μεσαίων αστικών στρωμάτων και ανέκοπτε την περαιτέρω συγκέντρωση πλούτου προς εκείνους (τα μεγαλοαστικά στρώματα). Αυτός ήταν και ο λόγος για τον οποίο στη λεγόμενη «Νύχτα των Κρυστάλλων», οι ναζί της Γερμανίας επιτέθηκαν μεταξύ άλλων και στα εβραϊκά καταστήματα, σπάζοντας τις γυάλινες βιτρίνες και λεηλατώντας τα προϊόντα.\nΟι αρνητές του Ολοκαυτώματος, υποστηρίζουν πως το Ολοκαύτωμα, δηλαδή ο συστηματικός διωγμός και η γενοκτονία με την υποκίνηση του κράτους διαφόρων εθνικών, θρησκευτικών, κοινωνικών και πολιτικών ομάδων κατά τη περίοδο του Β” Παγκοσμίου Πολέμου από τη Ναζιστική Γερμανία και τους συνεργάτες της δεν συνέβη ποτέ ή συνέβη αλλά σε μικρότερο βαθμό. Οι ίδιοι αυτοαποκαλούνται ως «αναθεωρητές».\nΗ άνοδος του Χίτλερ και η πτώση\nTravel Trip Hitlers Munich\nΑφού στις εκλογές της 5ης Μαρτίου του 1933 το Εθνικό Σοσιαλιστικό Κόμμα Εργατών Γερμανίας απέτυχε να συγκεντρώσει την απόλυτη πλειοψηφία, ο Χίτλερ ήταν αναγκασμένος να συνεχίσει τον συνασπισμό με το Εθνικό Γερμανικό Λαϊκό Κόμμα (DNVP). Ως πρόεδρος του ισχυρότερου κόμματος της βουλής, ο Πρόεδρος της Δημοκρατίας Πάουλ φον Χίντενμπουργκ, είχε διορίσει τον Χίτλερ πέντε εβδομάδες νωρίτερα, στις 30 Ιανουαρίου, καγκελάριο της Γερμανίας. Αν και οι εθνικοσοσιαλιστές κοινοποίησαν την ημέρα αυτή ως ημέρα της «κατάληψης της εξουσίας», η διαδικασία δεν ήταν παρά μια συνηθισμένη αλλαγή κυβέρνησης.\nΗ κατάσταση άλλαξε με τον εμπρησμό του Ράιχσταγκ στις 27 Φεβρουαρίου, ο οποίος έγινε -όπως αποδείχτηκε στη σχετική δίκη- από τους ίδιους τους εθνικοσοσιαλιστές προκειμένου να βρουν την ευκαιρία για να επιβάλλουν τη δικτατορία τους, συντρίβοντας όλα τα υπόλοιπα πολιτικά κόμματα. Συγκεκριμένα, οι ναζιστές δήλωσαν ότι επρόκειτο για προσπάθεια επανάστασης των κομμουνιστών και με αναγκαστικό διάταγμα βάσει του άρθρου 48 του συντάγματος της Δημοκρατίας της Βαϊμάρης απέκτησαν την επόμενη κιόλας μέρα την δύναμη να καταργήσουν τα εγγυημένα θεμελιώδη δικαιώματα των πολιτικών τους αντιπάλων (ειδικά των κομμουνιστών) και να τους καταδιώξουν.\nΓια να πραγματοποιήσει τις ιδέες του, ο Αδόλφος Χίτλερ ξεκίνησε έναν Παγκόσμιο Πόλεμο, ο οποίος στοίχισε τη ζωή σε 55 εκατομμύρια ανθρώπους, από τους οποίους τα 20 εκατομμύρια ήταν Σοβιετικοί. Ακόμα περισσότεροι στρατιώτες και πολίτες, εξαιτίας της πολιτικής του, τραυματίστηκαν, έμειναν άστεγοι, απελάθηκαν, εξορίστηκαν ή φυλακίστηκαν.\nΗ κατάσταση της υγείας του Χίτλερ όλο και χειροτέρευε με την εξέλιξη του πολέμου. Σύμφωνα με την επικρατούσα σήμερα αντίληψη, υπέφερε από τη νόσο του Πάρκινσον σε προχωρημένο στάδιο. Στις 29 Απριλίου 1945 νυμφεύθηκε τη σύντροφο της ζωής του Εύα Μπράουν. Την επόμενη μέρα, κατά τις 3:30 η Εύα Μπράουν αυτοκτόνησε με υδροκυάνιο. Συγχρόνως ο Χίτλερ έβαλε ένα πιστόλι στο στόμα του και πυροβόλησε, γράφοντας έτσι και το τέλος στη «μαύρη» σελίδα της ιστορίας.\nΜε την ονομασία Χούντα των Συνταγματαρχών ή Δικτατορία των Συνταγματαρχών, καθιερώθηκε να χαρακτηρίζεται η περίοδος της δικτατορίας στην Ελλάδα που επικράτησε μετά το πραξικόπημα των Συνταγματαρχών στις 21 Απριλίου 1967. Η περίοδος αυτή κράτησε μέχρι τις 23 Ιουλίου 1974, δηλαδή «επτά χρόνια» (οι οκτώ τελευταίοι μήνες της οποίας είναι γνωστοί και ως Χούντα του Ιωαννίδη) εξ ου και η περίοδος αυτή αποκαλείται «επταετία».\nΤη διάρκεια της επταετίας σχηματίστηκαν τέσσερις δικτατορικές κυβερνήσεις: η Κυβέρνηση Κωνσταντίνου Κόλλια 1967, η Κυβέρνηση Γεωργίου Παπαδόπουλου 1967, η Κυβέρνηση Σπύρου Μαρκεζίνη 1973, η Κυβέρνηση Αδαμαντίου Ανδρουτσόπουλου 1973.\nΣτις 24 Ιουλίου 1974, αδυνατώντας η τελευταία κυβέρνηση να χειριστεί τα εξ υπαιτιότητάς της γεγονότα της Κύπρου, (απόπειρα δολοφονίας Μακαρίου Γ΄, το πραξικόπημα της Κύπρου και τον Αττίλα Ι), ο τότε Πρόεδρος της Δημοκρατίας στρατηγός Φαίδων Γκιζίκης, προσκάλεσε από το εξωτερικό και διόρισε πρωθυπουργό τον Κ. Καραμανλή, ο οποίος και ανέλαβε την λεγόμενη Κυβέρνηση Εθνικής Ενότητας.\nΕιδικότερα, η δικτατορία (1967-1974) βρισκόταν υπό την ηγεσία των συνταγματαρχών Γ. Παπαδόπουλου και Ν. Μακαρέζου και του ταξίαρχου Στ. Παττακού. Σε σύντομο χρονικό διάστημα οι δικτάτορες απέκτησαν τον έλεγχο του κρατικού μηχανισμού και του στρατού. Καταπατώντας τα δημοκρατικά δικαιώματα των πολιτών, η δικτατορία αποτέλεσε μια οδυνηρή περίοδο της ελληνικής ιστορίας. Επίσης, η χώρα απομονώθηκε διεθνώς, ιδίως στην Ευρώπη, καθώς η σύνδεση με την ΕΟΚ «πάγωσε» και η Ελλάδα εκδιώχθηκε από το Συμβούλιο της Ευρώπης. Μόνο οι ΗΠΑ εξακολουθούσαν να τηρούν μια στάση ανοχής προς τους δικτάτορες, κάτι που προκάλεσε την αντίδραση του ελληνικού λαού, που απέδωσε στις ΗΠΑ την επιβολή και την επιβίωση του τυραννικού καθεστώτος.\nΣτις 21 Απριλίου του 1967 και ενώ είχαν προκηρυχθεί εκλογές για τις 28 Μαΐου, αξιωματικοί του στρατού, υπό την ηγεσία του συνταγματάρχη Γεωργίου Παπαδόπουλου, και με τη συμμετοχή του ταξίαρχου Στυλιανού Παττακού και του συνταγματάρχη Νικολάου Μακαρέζου κατέλαβαν την εξουσία με πραξικόπημα.\nΈχοντας εξασφαλίσει περίπου 100 τεθωρακισμένα στην περιοχή της πρωτεύουσας, οι πραξικοπηματίες κινήθηκαν τα ξημερώματα της 21ης Απριλίου και κατέλαβαν αρχικά το Υπουργείο Εθνικής Άμυνας. Στη συνέχεια έβαλαν σε εφαρμογή το σχέδιο έκτακτης ανάγκης του ΝΑΤΟ με κωδικό «Σχέδιο Προμηθεύς», με αποτέλεσμα να κινητοποιηθούν όλες οι στρατιωτικές μονάδες της Αττικής. Το συγκεκριμένο σχέδιο προορίζονταν για την αναγκαστική ανάληψη εξουσίας από το στρατό, με σκοπό την εξουδετέρωση κομμουνιστικής εξέγερσης, σε περίπτωση που εισέβαλλαν στην Ελλάδα δυνάμεις του Σοβιετικού Στρατού. Ο έμπιστος του βασιλιά αρχηγός του Γενικού Επιτελείου Στρατού, στρατηγός Γρηγόριος Σπαντιδάκης αντικαταστάθηκε από τον Οδυσσέα Αγγελή. Ο Αγγελής κάνοντας χρήση του νέου του αξιώματος έδωσε εντολή στο Γ΄ Σώμα Στρατού στη Θεσσαλονίκη να εφαρμόσει το «Σχέδιο Προμηθεύς» σε όλη τη χώρα.\nΗ μοναδική προσπάθεια για να αντιμετωπιστεί εγκαίρως το πραξικόπημα ήταν από την πλευρά κυρίως του υπουργού Δημόσιας Τάξης Γεωργίου Ράλλη, ο οποίος προσπάθησε να επικοινωνήσει με τον ταξίαρχο Ορέστη Βιδάλη, για να κινητοποιήσει το Γ” Σώμα Στρατού (Θεσσαλονίκη). Δεν πρόλαβε, αφού το σχέδιο Προμηθεύς είχε ήδη τεθεί σε εφαρμογή με αποτέλεσμα ο ταξίαρχος Βιδάλης να αγνοήσει το σήμα του Ράλλη.\nΤο Δεκέμβριο του 1967, ο Βασιλιάς Κωνσταντίνος επιχείρησε αντι-κίνημα για την ανατροπή των πραξικοπηματιών, το οποίο όμως απέτυχε. Ο ίδιος και η οικογένειά του κατέφυγαν στην Ιταλία. Η Ελλάδα τυπικά παρέμεινε Βασιλευομένη Δημοκρατία, με τους στρατιωτικούς να ορίζουν Αντιβασιλέα τον Γεώργιο Ζωιτάκη.\nΤα πιο «ηχηρά» σκάνδαλα της «επταετίας»\nΣύμφωνα με τον εκδότη της εφημερίδας «Ελεύθερος Κόσμος», Σάββα Κωσταντόπουλο ο Παπαδόπουλος είχε στη διάθεσή του βίλα στο Λαγονήσι, στην οποία διέμενε αντί αστείου ενοικίου. Η βίλα ανήκε στον Αριστοτέλη Ωνάση. «Σύμπτωση»: Ο Παπαδόπουλος στήριζε τον Ωνάση στη διαμάχη που είχε με άλλους «Κροίσους» της εποχής, με «μήλο της έριδος» το περιβόητο τρίτο διυλιστήριο της χώρας. Ο Νίκος Μακαρέζος από τη μεριά του, τάχθηκε στο πλευρό του Νιάρχου.\nΟ Παπαδόπουλος έκανε τον έναν αδελφό του, τον Κωνσταντίνο, στρατιωτικό ακόλουθο, Γενικό Γραμματέα του Υπουργείου Προεδρίας, Περιφερειακό Διοικητή Αττικής και «υπουργό παρά τω πρωθυπουργώ»\nΟ Στέλιος Παττακός, πάλι, αναθέσε στο γαμπρό του, τον Αντρέα Μεϊντάση, διάφορες επικερδείς δουλειές με το Δήμο Αθηναίων. Κατασκευή υπόγειου γκαράζ στην πλατεία Κλαυθμώνος, τεχνικές μελέτες.\nΟ Λαδάς απέκτησε το σκωπτικό προσωνύμιο «κύριος καθαρά χέρια», χάρη στη ροπή του προς τα … θαλασσοδάνεια. Ο Ρουφογάλης, αρχηγός της Κεντρικής Υπηρεσίας Πληροφοριών, έγινε διάσημος για την εξασφάλιση δανειοδοτήσεων σε «ημετέρους», φυσικά με επιβάρυνση των κρατικών τραπεζών. Στην πρώιμη μεταπολιτευτική περίοδο, τον Αύγουστο και το Σεπτέμβριο του 1974, το περιοδικό «Ταχυδρόμος» αποκάλυψε δυο σχετικά έγγραφα του Ρουφογάλη. Μια κατηγορία δανείων αναφερόταν ως «χαριστικά και επισφαλή». Στα «χορηγηθέντα» δάνεια καταγραφόταν ποσό άνω του 1,5 δισεκατομμυρίου και στα «υπό έγκρισιν» πάνω του 1,6 δισεκατομμυρίου δρχ.\nΟ ελληνικός πολιτικός κόσμος αντιτάχθηκε έντονα στη δικτατορία. Πρωτοστάτες ήταν ο Γ. Παπανδρέου, ο Π. Κανελλόπουλος, ο Γ. Μαύρος, και ο Γ. Ράλλης. Η κηδεία του Παπανδρέου μάλιστα το 1968 μετατράπηκε σε συλλαλητήριο κατά του καθεστώτος. Από το εξωτερικό αντιστασιακή δράση ανέπτυξαν ο Μ. Θεοδωράκης, η Μ. Μερκούρη ενώ ξεχωρίζει και η απόπειρα του Αλ. Παναγούλη να σκοτώσει τον δικτάτορα Γ. Παπαδόπουλο, ωστόσο ο τελευταίος συνελήφθη και βασανίστηκε άγρια. Το Μάιο του 1973 απέτυχε προσπάθεια του Πολεμικού Ναυτικού να ανατρέψει το καθεστώς. Κορύφωση αποτέλεσαν οι φοιτητικές εξεγέρσεις της Νομικής Σχολής στην Αθήνα, το Φεβρουάριο του 1973, και του Πολυτεχνείου τον Νοέμβριο του ίδιου έτους. Η Εξέγερση του Πολυτεχνείου ήταν η κορυφαία αντιδικτατορική εκδήλωση και ουσιαστικά προανήγγειλε την πτώση της Χούντας των Συνταγματαρχών.\nΗ εξέγερση αυτή κατεστάλη από στρατιωτικές δυνάμεις τη νύχτα της 17ης Νοεμβρίου 1973, όταν τις πρωινές ώρες ένα άρμα μάχης γκρέμισε την κεντρική πύλη του Πολυτεχνείου και έδωσε το σύνθημα για έφοδο στρατιωτικών και αστυνομικών δυνάμεων στο εσωτερικό του. Οι συμπλοκές που ακολούθησαν έγραψαν τον αιματηρό επίλογο της εξέγερσης. Οι νεκροί της νύχτας της 17ης Νοεμβρίου, σύμφωνα με τα επίσημα στοιχεία, ανέρχονται στους 24.\nΦασισμός, ναζισμός, δικτατορία… Όπως και να το αποκαλέσει κανείς η ουσία δεν αλλάζει! Τα χρόνια αυτά χαρακτηρίζονται και θα χαρακτηρίζονται για πάντα ως τα πιο μελανά στην ιστορία όχι μόνο της Ευρώπης αλλά και ολόκληρου του κόσμου. Στην προσπάθεια να μην επανέλθει ο ναζισμός ποτέ και να παραμείνει μόνο μια ιστορική ανάμνηση, η Ευρωπαϊκή Ένωση έχει ορίσει τον φασισμό ως μια εγκληματική ιδεολογία. Μάλιστα υπάρχουν παραδείγματα χωρών που τιμωρούν βάσει νόμου τις εν λόγω ενέργειες. Στην Ουγγαρία, προβλέπονται αυστηρότατες ποινές σε όσους αρνούνται το «Ολοκαύτωμα», ενώ στη Γαλλία υπάρχει νόμος που καταδικάζει όποιον αρνείται τη «γενοκτονία των Αρμενίων». Στη Γερμανία που αποτέλεσε μια εκ των αφετηριών του φασισμού, απαγορεύεται βάσει νομοθεσίας η ίδρυση και η λειτουργία ναζιστικών κομμάτων, ενώ και στην Ελλάδα ο φασισμός θεωρείται επίσημα εγκληματική ενέργεια.\nΠαρά τους νόμους, είναι φανερό ότι ο «ναζισμός» (μετά τον Β.Π.Π. ονομάζεται νεοναζισμός) ζει ακόμα… Όχι σε τέτοιο βαθμό όπως στο παρελθόν αλλά επιβιώνει, με τα τελευταία μάλιστα χρόνια να παρουσιάζει και μια αδικαιολόγητη σταδιακή άνοδο! Δυστυχώς σε πολλά ευρωπαϊκά κράτη, συμπεριλαμβανομένου και της Ελλάδας, που ο ναζισμός είναι καταδικαστέος, ο νεοναζισμός, μέσω των νεοναζιστικών κομμάτων, δείχνει να κερδίζει έδαφος.\nΣτην Ουγγαρία ονομάζεται «κόμμα Γιόμπικ», στη Γαλλία «Εθνικό Μέτωπο Λεπέν», στην Ελλάδα λέγεται «Χρυσή Αυγή»…\nPrevious Να μην μας τρομάζουν τα ρομπότ αλλά ο καπιταλισμός, λέει ο Stephen Hawking\nNext Προσοχή Φασισμός: Τον γνωρίζεις όντως; (Μέρος Β)


Κωνσταντινίδη - Δημόπουλου @ Routes.gr\nΒαρδούσια - Πυραμίδα - Δ. Ορθοπλαγιά\nΚωνσταντινίδη - Δημόπουλου\nΗ διαδρομή "Κωνσταντινίδη - Δημόπουλου" (60° Μ3+, 740μ) ανοίχτηκε στις 18/3/2017 από τους Α. Κωνσταντινίδη - Φ. Δημόπουλο.\nΠρόκειται για μια μεγάλου αναπτύγματος διαδρομή χιονιού με μία δύσκολή σχοινιά στην είσοδο και μια στην έξοδο, σε μία από τις ομορφότερες και πιο δυσπρόσιτες κορυφές της χώρας.\nΓια την 1η σχοινιά σκαρφαλώνουμε σε στενό λούκι με αλπικό πάγο και μικτά (μέχρι 70°, M3+, 40μ), ενώ η ασφάλιση δεν προβληματίζει. Σε περίπτωση που οι συνθήκες δεν είναι κατάλληλες, αυτή η σχοινιά παρακάμπτεται από βράχια στα αριστερά.\nΓια τα υπόλοιπα 700μ υψομετρική, μέχρι την κορυφή στα 2307μ, συναντάμε κλίσεις 30° - 60° και δεν χρειάζεται ασφάλιση. Ακολουθεί πεδίο χιονιού που διαγράφει ένα τεράστιο τόξο.\nΤα υλικά που χρησιμοποιήθηκαν κατά την πρώτη ανάβαση ήταν ένα μισό σχοινί, 4 μικρά και μεσαία friends και 2 μεγάλα καρύδια. Επίσης χρειάζονται και υλικά ραπέλ.\nΗ προσέγγιση γίνεται από Αρτοτίνα, ακολουθώντας το χωματόδρομο για Μουσουνίτσα. Μετά από 6Χμ, στα 1200μ υψόμετρο, κατευθυνόμαστε προς τη βάση του εντυπωσιακού όγκου των κορφών Πάνω και Κάτω Ψηλό, για να συναντήσουμε το οροπέδιο της Κουφόλακας, που είναι κατάλληλο για κατασκήνωση αφού έχει και πηγή στο βόρειο άκρο του.\nΗ πρόσβαση για τη διαδρομή απαιτεί σχεδόν 1ω από το οροπέδιο μέχρι την βάση του Πάνω Ψηλού (1550μ υψόμετρο), στη βάση χαρακτηριστικού πύργου, σε είσοδο στενού λουκιού που φεύγει πάνω και αριστερά. Στο σημείο αυτό καταλήγουν χιονοστιβάδες από την ορθοπλαγιά της Πυραμίδας, γι αυτό πρέπει να αποφεύγουμε τα φρέσκα χιόνια, τους νοτιάδες και τις ώρες της ημέρας που έχουν υψηλή θερμοκρασία.\nΗ επιστροφή κατά την πρώτη ανάβαση έγινε από την βόρεια κόψη της Πυραμίδας, έως το διάσελο με το Γιδοβούνι, από εκεί ξανά στη βορινή πλευρά με εύκολο χιόνι και αριστερά από χαρακτηριστικό ώμο και επιστροφή στην βάση της διαδρομής. Εναλλακτικά θα μπορούσε να γυρίσει κανείς από την ίδια τη διαδρομή.


Βλάχος (δικηγόρος θύματος) για τη δράση Λιγνάδη: Σκηνοθετούσε τη σχέση με τα παιδιά που πλησίαζε | Libre\nΒλάχος (δικηγόρος θύματος)…\nΓια τον τρόπο με τον οποίο δρούσε ο γνωστός σκηνοθέτης, Δημήτρης Λιγνάδης μίλησε μεταξύ άλλων ο δικηγόρος θύματος και μηνυτή, Ιωάννης Βλάχος. Όπως χαρακτηριστικά σημείωσε στον ΣΚΑΪ, ο Δημήτρης Λιγνάδης είχε μονίμως γύρω του έναν συγκεκριμένο κύκλο παιδιών, τα οποία χρησιμοποιούσε και τα σκηνοθετούσε ακόμα και στις σχέσεις μεταξύ τους.\nΣυμπληρώνει δε ότι ο κατηγορούμενος είχε ισχυρό ένστικτο πώς θα επιλέγει τα θύματά του και με τι τρόπο θα μεταχειρίζεται το καθένα από αυτά.\n«Το μοτίβο της δράσης του είχε κοινά χαρακτηριστικά: Ήταν η αίγλη του θεάτρου, η δημοσιότητα που είχε ο ίδιος, οι υποσχέσεις ότι μαζί μου θα κάνεις μια λαμπρή καριέρα, η εκπεφρασμένη του αγάπη, ο θαυμασμός για άτομα ηλικίας 14-15 χρονών. Τα παιδιά είχαν χάσει την ικανότητα της διάκρισης, του κατά πόσο ήταν σωστό και αποδεκτό το να έχουν συγκεκριμένου επιπέδου σχέσεις με τον άνθρωπο που ήταν πολύ μεγαλύτερος τους. Τα χρησιμοποιούσε και τα σκηνοθετούσε ακόμα και στις σχέσεις μεταξύ τους. Μιλάμε για κύκλο παιδιών που μονίμως είχε γύρω του. Δεν σκηνοθετούσε μόνο στο θέατρο, αλλά και αυτούς που πλησίαζε. Έδινε συγκεκριμένους ρόλους στη ζωή τους. Έχω ακούσει περιπτώσεις παιδιών που ήθελαν να αυτοκτονήσουν. Η μήνυση που έχω υποβάλει εγώ περιλαμβάνει και ονόματα άλλων παιδιών που είχαν βρεθεί στο περιβάλλον. Δεν ήταν μπροστά τη στιγμή του βιασμού, όμως στο πλαίσιο της προσέγγισης υπήρχαν κι άλλα άτομα, τα οποία έχουν καταθέσει», υπογραμμίζει ο κ. Βλάχος.\n«Όσο προχωράει η ιστορία όλο και περισσότερα άτομα αισθάνονται την ανάγκη να προσφέρουν κι αυτοί τη δική τους μαρτυρία στα συμβάντα για όσα έχουν ακούσει από θύματα ιστορίες για κακοποιήσεις που έχουν υποστεί». Ωστόσο, τόνισε ότι για να μπορέσει να διασφαλιστεί ότι θα φτάσει η μαρτυρία αυτών των ανθρώπων μέχρι και το ακροατήριο, εάν κι εφόσον παραπεμφθεί σε δίκη ο κατηγορούμενος, πρέπει να διαφυλαχθεί η ανωνυμία τους. «Πρόκειται για ανθρώπους που είχαν εμπειρία προσωπική από τον χώρο του θεάτρου, τον ίδιο τον κατηγορούμενο ή και το άμεσο κοινωνικό περιβάλλον του κατηγορουμένου και δεν ανήκουν στον χώρο του θεάτρου», κατέληξε.\nTags: βλαχος λιγναδης σκηνοθεσια


Στο νομοσχέδιο με τα προαπαιτούμενα η διάταξη που απελευθερώνει ποσά διπλάσια ή τριπλάσια των δόσεων που πληρώνονται\nΕντός του Ιουνίου θα τεθεί σε εφαρμογή η χαλάρωση του ασφυκτικού κλοιού της εφορίας στους τραπεζικούς λογαριασμούς των οφειλετών του Δημοσίου.\nΣύμφωνα με πληροφορίες του Σin, οι συζητήσεις μεταξύ του υπουργείου Οικονομικών και της Ανεξάρτητης Αρχής Δημοσίων Εσόδων είναι στο τελικό στάδιο και σύντομα η σχετική διάταξη θα κατατεθεί προς ψήφιση στη Βουλή. Το μέτρο είχε εξαγγείλει ο διοικητής της ΑΑΔΕ Γιώργος Πιτσιλής στις 19 Απριλίου, προκειμένου να δοθεί ανάσα ρευστότητας στους φορολογούμενους και στην αγορά, και έκτοτε μελετάται η διαδικασία εφαρμογής.\nΔεν αποκλείεται η διάταξη να συμπεριληφθεί στο νομοσχέδιο με τα προαπαιτούμενα της 4ης αξιολόγησης, που θα κατατεθεί στη Βουλή στο πρώτο δεκαήμερο του Ιουνίου.\nΑναλυτικότερα, προωθείται ευνοϊκή ρύθμιση για τους φορολογούμενους με δεσμευμένους τραπεζικούς λογαριασμούς λόγω χρεών προς την εφορία, οι οποίοι έχουν υπαχθεί σε ρυθμίσεις τμηματικής εξόφλησης των οφειλών τους και είναι συνεπείς στην πληρωμή των μηνιαίων δόσεων.\nΠαράδειγμα 1: Αν η οφειλή είναι 3.600 ευρώ και έχει ρυθμιστεί σε 12 δόσεις, των 100 ευρώ έκαστη, εφόσον καταβάλει κανονικά τις δόσεις, με την ενεργοποίηση της ρύθμισης, και την πληρωμή μιας δόσης των 100 ευρώ, η ΑΑΔΕ θα του αποδεσμεύσει ποσό ύψους 200 ή 300 ευρώ ή και μεγαλύτερο ποσό.\nΠαράδειγμα 2: Φορολογούμενος χρωστά 10.000 ευρώ και έχει προχωρήσει σε τακτοποίηση της οφειλής στην πάγια ρύθμιση των 12 δόσεων καταβάλλοντας 832 ευρώ τον μήνα, ενώ η εφορία έχει δεσμεύσει τους τραπεζικούς του λογαριασμούς. Με τη νέα ρύθμιση, η τράπεζα θα έχει τη δυνατότητα να απελευθερώνει από τον δεσμευμένο λογαριασμό μέχρι και το διπλάσιο ή το τριπλάσιο ποσό της μηνιαίας δόσης δηλαδή μέχρι το ποσό των 1.664 ή 2.496 ευρώ. Όσο ο φορολογούμενος είναι συνεπής στην ρύθμιση κάθε μήνα θα αυξάνει και το ποσό που θα απελευθερώνεται από τον τραπεζικό του λογαριασμό μέχρι να αρθούν πλήρως τα αναγκαστικά μέτρα.\nΣήμερα, το καθεστώς που ισχύει προβλέπει, ότι εφόσον έχουν επιβληθεί μέτρα αναγκαστικής είσπραξης σε βάρος του οφειλέτη, αυτά αίρονται όταν:\nΕξοφληθεί το ποσό για το οποίο εκδόθηκε το κατασχετήριο.\nΗ οφειλή έχει υπαχθεί σε πρόγραμμα ρύθμισης τμηματικής καταβολής οφειλών του 2014 (προέβλεπε έως και 100 δόσεις) η οποία τηρείται και έχει εξοφληθεί ποσοστό 50% της αρχικής βασικής ρυθμιζόμενης οφειλής. Δηλαδή αν το χρέος ήταν 10.000 ευρώ, θα πρέπει να έχουν αποπληρωθεί οι 5.000 ευρώ. Συγχρόνως ο οφειλέτης πρέπει να υποβάλει αίτηση η οποία θα εξεταστεί σε συνάρτηση με το προφίλ του και η επιβληθείσα κατάσχεση αφορά αποκλειστικά σε χρέη που έχουν υπαχθεί και εξοφληθεί στο πλαίσιο των διατάξεων της ρύθμισης και δεν περιλαμβάνει άλλα χρέη που δεν έχουν εξοφληθεί.\nΗ οφειλή έχει υπαχθεί στη ρύθμιση των 100 δόσεων του 2015 και συντρέχουν σωρευτικά οι παρακάτω προϋποθέσεις:\nΈχει εξοφληθεί ποσοστό 25% της αρχικής βασικής ρυθμιζόμενης οφειλής πριν από οποιαδήποτε απαλλαγή, στο οποίο δεν συμπεριλαμβάνεται το ποσόν της προκαταβολής\nΈχει εξεταστεί κατά περίπτωση η συνδρομή των προϋποθέσεων υπαγωγής στη ρύθμιση και μη απώλειας της\nΗ επιβληθείσα κατάσχεση αφορά αποκλειστικά σε χρέη που έχουν υπαχθεί και εξοφληθεί στο πλαίσιο των διατάξεων της ρύθμισης και δεν περιλαμβάνει άλλα χρέη που δεν έχουν εξοφληθεί.\n← Την Τετάρτη τα αποκαλυπτήρια των μνηστήρων για τα ΕΛΠΕ\nΜεικτές τάσεις στην διαμόρφωση των τιμών του πετρελαίου →


Η Γάζα σφυροκοπείται, ενώ η Χίλαρι Κλίντον ψάχνει την ειρήνη στο Ισραήλ | ΚΟΣΜΟΣ | antinews.gr\nΗ Γάζα σφυροκοπείται, ενώ η Χίλαρι Κλίντον ψάχνει την ειρήνη στο Ισραήλ\nΠαρά τις αρχικές δηλώσεις Αιγυπτίων και Παλαιστινίων για μια «επικείμενη» εκεχειρία στην Γάζα, φαίνεται ότι η εφαρμογή μιας συμφωνίας για κατάπαυση πυρός μάλλον θα χρειαστεί μέρες. Η αμερικανίδα υπουργός Εξωτερικών Χίλαρι Κλίντον έφθασε χθες στο Ισραήλ για να συνδράμει στις διαβουλεύσεις για την εκεχειρία.\nΟ αιγύπτιος πρόεδρος Μοχάμεντ Μόρσι, που ηγείται των διαπραγματεύσεων, δήλωσε ότι ανέμενε από το Ισραήλ να τερματίσει το βράδυ της Τρίτης τις αεροπορικές επιδρομές, ενώ εκπρόσωπος της Χαμάς ισχυρίστηκε ότι Ισραήλ και Παλαιστίνιοι έχουν συναινέσει στη συμφωνία εκεχειρίας που προωθεί η Αίγυπτος, προσθέτοντας ότι αυτή θα τεθεί σε ισχύ από τα μεσάνυχτα της Τρίτης. Άλλος αξιωματούχος της Χαμάς ανέφερε ότι οι αιγυπτιακές προσπάθειες για την επίτευξη εκεχειρίας με το Ισραήλ έχουν καθυστερήσει επειδή η ισραηλινή κυβέρνηση δεν έχει ακόμη απαντήσει στις προτάσεις.\nΤο Ισραήλ δεν σχολίασε επισήμως, ο εκπρόσωπος της ισραηλινής κυβέρνησης Μαρκ Ρεγκέβ πάντως υπογράμμισε σε συνέντευξή του στο CNN- ότι δεν έχει οριστικοποιηθεί η συμφωνία με τους παλαιστίνιους μαχητές και οι διαβουλεύσεις συνεχίζονται. Διευκρίνισε όμως ότι το Ισραήλ δεν θα δεχθεί απλώς ένα «διάλειμμα», επιτρέποντας έτσι στους μαχητές της Χαμάς να ανασυγκροτηθούν, μετά τις ζημιές που προκάλεσαν οι ισραηλινές αεροπορικές επιδρομές.\nΗ Χίλαρι Κλίντον δήλωσε ότι θα εργαστεί με Ισραήλ και Αίγυπτο για να υπάρξει μια εκεχειρία τις επόμενες ημέρες, αφήνοντας να εννοηθεί ότι υπάρχει ακόμη δρόμος μέχρι την συμφωνία για τερματισμό των επιθέσεων. Νωρίτερα το Τελ-Αβίβ είχε ανακοινώσει ότι αναβάλει την σχεδιασμένη χερσαία εισβολή. Παρόλα αυτά, ειδοποίησε κατοίκους χωριών βόρεια, νότια και ανατολικά της Γάζας, να μετακινηθούν προς κεντρικές περιοχές «για την ασφάλειά τους». Μάλιστα έκανε και ρήψη φυλλαδίων στα οποία αναγραφόταν: «Η ισραηλινή άμυνα δεν έχει ως στόχο κανέναν από εσάς, ούτε θέλει να βλάψει εσάς ή τις οικογένειές σας. Για την ασφάλειά σας απαιτούμε να εκκενώσετε τα σπίτια σας άμεσα και να προχωρήσετε προς το κέντρο της Γάζας».\nΟι νεκροί Παλαιστίνιοι έχουν ξεπεράσει τους 140, ενώ χθες σκοτώθηκε και ο πρώτος ισραηλινός στρατιώτης από την έναρξη της στρατιωτικής επιχείρησης. Η Χαμάς εκτέλεσε χθες άλλους έξι Παλαιστίνιους, κατηγορώντας τους για κατασκοπεία.\nΣΤΕΛΙΟΣ 21/11/2012 10:12:17\nΤι σύμπτωση ,η ανάφλεξη στη Γάζα έγινε αμέσως μετά τις Αμερικάνικες εκλογές!\nΓιά όποιον δεν έχει καταλάβει τι γίνεται ,το Ισραήλ ξεδοντιάζει τη Χαμάς, ώστε να έχει τα νώτα του ασφαλή, εν'οψει της επίθεσής του στο Ιράν!\nΑπλούστατα , φροντίζει πως όταν αρχίσουν τα όργανα στο Ιράν , στη Γάζα να έχουν ξεμείνει απο ρουκέτες , μιά και, ίδίως τις μεγαλύτερες και πιό επίφοβες ,δεν είναι ευκολο να τις αντικαταστήσουν.\nΚρίτων Καππαδόκης 21/11/2012 11:11:21\n«... Για την ασφάλειά σας απαιτούμε να εκκενώσετε τα σπίτια σας άμεσα ...».\n«Η ισραηλινή άμυνα δεν έχει ως στόχο κανέναν από εσάς, ούτε θέλει να βλάψει εσάς ή τις οικογένειές σας. Για την ασφάλειά σας απαιτούμε να εκκενώσετε τα σπίτια σας άμεσα και να προχωρήσετε προς το κέντρο της Γάζας».\nΑυτά από τον «Αμυντικό πυλώνα» .\nΦαντάσου και να ήταν και επιθετικός ο πυλώνας ....\nΚάποτε αυτό κάποιοι άλλοι , με κυνική “ειλικρίνεια” , το είπανε Τελική λύση (“Endlösung”) .


Umbro Sala Pro IN Παπούτσια Εσωτερικού Ποδοσφαίρου Μπλε, Goalinn\nUmbro Sala Pro IN Παπούτσια Εσωτερικού Ποδοσφαίρου\nΠεριγραφή προϊόντος Umbro Sala Pro IN Παπούτσια Εσωτερικού Ποδοσφαίρου\nFEA TU ΑΠΕ: Πλήρης σιτηρών δέρμα vamp για βελτιωμένη αφή και την άνεση.\n30 Εκτύπωση υφή καρτέλα πτέρνα για 360 μοίρες έλεγχο.\nΚΑΤΑΣΚΕΥΗ: Δέρμα 45%, Υφάσματα ματιών 40%, PU 15%\nΕπωφεληθείτε από τις προσφορές μας για Umbro Sala Pro IN Παπούτσια Εσωτερικού Ποδοσφαίρου. Στο ηλεκτρονικό μας ποδόσφαιρο κατάστημα, στο goalinn έχουμε τα καλύτερα προϊόντα, έτσι ώστε να μπορείτε να απολαύσετε τις δραστηριότητές σας χωρίς επιπλοκές και με τον καλύτερο ποδόσφαιρο εξοπλισμό. Μπορείτε επίσης να επισκεφθείτε άλλες ποδόσφαιρο κατηγορίες και να βρείτε τα προϊόντα της μάρκας Umbro στην καλύτερη τιμή.\nΧαρακτηριστικά Umbro Sala Pro IN Παπούτσια Εσωτερικού Ποδοσφαίρου\nTecnologias Umbro Sala Pro IN Παπούτσια Εσωτερικού Ποδοσφαίρου\nΒιωσιμότητα Umbro Sala Pro IN Παπούτσια Εσωτερικού Ποδοσφαίρου


Food ή pair pairing. Αλλιώς, τα κρασιά του έρωτα και του χωρισμού! - www.olivemagazine.gr\nΑπό: Πόπη Γουόλικ | 04.05.2018 | Guest editors\nΈνας ατυχής συνδυασμός μπορεί να χαλάσει το δείπνο ή τη βραδιά, ένας σωστός να δημιουργήσει σχέσεις ζωής. Έχεις σκεφτεί το food pairing για τον φίλο σου;\nΤα κρασιά και τα πιάτα των ειδικών περιστάσεων, των περιστάσεων όπου ο έρωτας, το πάθος, η οργή, η εκδίκηση και η θλίψη βάζουν τις δικές τους γαστρονομικές πινελιές μετατρέποντας το food pairing σε pair pairing; Και μπορεί ο καλός σου (ή ο κακός σου!) να ξέρει με τι ταιριάζει η τρούφα και το juzu και πώς εκφράζεται η τυπικότητα του Chablis, όμως –ειλικρινά- θα του εμπιστευόσουν το ταίριασμα για το πρώτο ραντεβού, τον χωρισμό ή το –συναινετικό- διαζύγιο; Αν η απάντηση είναι «ποτέ», πάρε την κατάσταση στα χέρια σου και επέλεξε τα καλύτερα!\nΤο πρώτο ραντεβού σίγουρα είναι η πιο δύσκολη περίπτωση, αφού και το άγχος είναι μεγάλο και η επιλογή σου δεν θα καθορίσει μόνο την επιτυχία της ημέρας αλλά πιθανότατα και τη διάρκεια της σχέσης.\nΑν είναι κομψός, ευγενικός, intellectuel και αθλητικός, η Βουργουνδία πρέπει να είναι η πρώτη επιλογή. Μονόδρομος πάντως το Pinot Noir (ακόμα και αν είναι από τη Σάντα Μπάρμπαρα!), συνδυασμένο απαραιτήτως με βελούδινα, κρεμώδη τυριά τύπου Brie. Ποικιλία ευαίσθητη και φινετσάτη, γεμάτη ζουμερό φρέσκο φρούτο, πολυπλοκότητα, υψηλή οξύτητα και βελούδινες τανίνες. Ακόμα και αν δεν αντέχεις Grand Cru, με ένα 1er Cru θα πέσει χωρίς αντίσταση. Πρόσεχε μονάχα γιατί θα σε ερωτευθεί τρελά και με διάρκεια. Άρα πρέπει να είσαι έτοιμη να υποστείς τις συνέπειες…\nΑν είναι αγόρι λαϊκό, κομμάτι brutal -χτυπάω το χέρι στο τραπέζι και τα συναφή- τότε άσε τα φούμαρα και χτύπα ένα Nebbiolo, αμετάγγιστο! Μη ρισκάρεις με Barbaresco αλλά βουρ για ένα δύστροπο, ατίθασο Barolo, γεμάτο με αρώματα καπνού, πίσσας και μπαχαρικών, αλλά και αχαλίνωτη, τανική δύναμη. Το Black Angus απαραίτητο (medium-rare φυσικά!) για να αρχίσει η αποπλάνηση, το πάθος και το λάθος…\nΚαι αν ζήσαμε εμείς καλά αλλά εσείς χειρότερα, η εκδίκηση δεν πρέπει να είναι καθόλου μα καθόλου γλυκιά. Ετσι το σοκολατένιο επιδόρπιο με βάση την πικρή Valhrona Guanaja 70% είναι το τυράκι στη φάκα ενός παγωμένου, παλαιωμένου Ξινόμαυρου που θα το συνοδέψει. Και την ώρα που η ξινίλα του κρασιού θα τρώει τα σωθικά του εσύ θα του λες με το πιο γλυκό σου χαμόγελο «και ήθελα τόσο μα τόσο πολύ να πετύχει…».\nΟμως και το διαζύγιο έχει τα κρασιά του, μόνο που εδώ τον ρόλο του sommelier παίζει ο δικηγόρος και το τελετουργικό είναι πιο grandeur. Ετσι, αν αυτό είναι συναινετικό και πολιτισμένο, το διοξείδιο μιας Vintage σαμπάνιας θα αφήσει τα συναισθήματα να μιλήσουν. Πρόσεξε πάντως το ποτήρι του σερβιρίσματος: να αποφύγεις το flute -που έπαιξε στην αρχή της σχέσης- και να προτιμήσεις μια τουλίπα του λευκού, μια και αυτή θα αναδείξει το παλαιωμένο άρωμα και θα μεγιστοποιήσει το συναίσθημα της χαρμολύπης…\nΑν πάλι προκύψει αντιδικία, μόνη σου θα τα πιεις, οπότε διάλεξε το καλύτερο. Ένα σπουδαίο γλυκό κρασί από το Sauternes δεν διαθέτει μόνο κύρος αλλά και επαρκή ποσότητα για να πνίξεις τον πόνο σου με class. Άλλωστε στον χωρισμό δεν έχει σημασία ποιος θα φύγει πρώτος αλλά ποιος θα ξεχάσει τελευταίος!\nΗ Πόπη Γουόλικ είναι marketier, wine communicator και -μεταξύ άλλων- ραδιοφωνική παραγωγός στο Amagi.gr.\nΚρασί, Πόπη Γουόλικ, ραντεβού, Χωρισμός


Ατομικά ιδιωτικά μαθήματα χορού\nΙδιωτικά ατομικά μαθήματα χορού.\nΤα ιδιαίτερα μαθήματα χορού διαρκούν, γενικά, 50 λεπτά και θα πρέπει να γίνονται άνετα και ευχάριστα υπό τις καλύτερες συνθήκες σε ένα ζεστό χώρο, με τέλειο πάτωμα και σύγχρονο εξοπλισμό. Είστε εσείς με τον δάσκαλό σας με μοναδική εξαίρεση τις στιγμές που πρέπει να σας δείξει πως είναι κάποιο βήμα με κάποιον άλλο παρτενέρ.\nΤα μαθήματα, κανονικά, ακυρώνονται μόνο πριν το μεσημέρι της προηγούμενης ημέρας.\nΕάν δεν έχετε επαγγελματικούς στόχους, δύο ώρες μάθημα την εβδομάδα είναι ο ιδανικός αριθμός μαθημάτων για το καλύτερο αποτέλεσμα.\nΤα ιδιωτικά-ατομικά μαθήματα έχουν ως κύριο σκοπό να καλύψουν όλες τις χορευτικές επιλογές σας και σύντομα να χορεύετε με άνεση τους χορούς της αρεσκείας σας.


US Open Study - Δευτέρα 20 Μαΐου 2013 | MoneyWorld\nUS Open Study - Δευτέρα 20 Μαΐου 2013\nΔημοσιεύτηκε την Δευτέρα, 20/05/2013 15:07:47\nΜία σχετικά ήρεμη ημέρα παρακολουθούμε σήμερα καθώς η Ελβετία, η Γαλλία, η Γερμανία και ο Καναδάς είναι εκτός αγορών λόγω αργίας. Σε μία ημέρα σαν την σημερινή, η τεχνική ανάλυση έχει μεγάλο βαθμό επιρροής στις αγορές καθώς απουσιάζουν οι σημαντικές ανακοινώσεις.\nΣημαντικότερη εξέλιξη για σήμερα, η οποία μας αφορά περισσότερο είναι η ανοδική κίνηση που παρουσιάζει η ισοτιμία EUR/USD. Η άνοδος για την ώρα είναι διορθωτική ενώ είναι εσωτερική στη συνεδρίαση της Παρασκευής. Αυτό σημαίνει ότι το συνολικό εύρος της σημερινής συνεδρίασης είναι υποσύνολο του εύρους της συνεδρίασης της Παρασκευής. Η εξέλιξη αυτή διατηρεί την τάση σταθερή, οπότε και την τακτική την οποία ακολουθούμε, όμως με μία διόρθωση να λαμβάνει χώρα, μας δίνει την ευκαιρία να ακολουθήσουμε με νέες θέσεις πώλησης στην περίπτωση που αναγνωρίσουμε την τεχνική ολοκλήρωση της διόρθωσης. Αν κάτι τέτοιο παρουσιαστεί, θα πενέλθουμε με ένα νέο Dealing Room ή με παρουσίαση στην αυριανή τεχνική ανάλυση.\nΚατά το άνοιγμα των ΗΠΑ, αναμένουμε μία αύξηση της μεταβλητότητας καθώς εκεί δεν έχουμε αργία, έχουμε όμως απουσία σημαντικών ανακοινώσεων. Το δολάριο για την ώρα παρουσιάζει μία πτώση 0.24% σε επίπεδο δείκτη καθώς χάνει έναντι πολλών νομισμάτων. Η απώλειά του μπορεί να χαρακτηριστεί ως μία απλή διόρθωση καθώς δεν συνοδεύεται ούτε από όγκο, ούτε από κάποια σημαντική θεμελιώδη εξέλιξη.\nΕκεί που θα επικεντρώσουμε το ενδιαφέρον μας για σήμερα θα είναι η ομιλία του προέδρου της FED στο Chicago και εκλεκτικού μέλους του FOMC, Charles Evans. Η ομιλία είναι στις 20:00 Ελλάδος. Ο Evans είναι γνωστός υποστηρικτής της χαλαρής νομισματικής πολιτικής, όμως κατά τα τελευταία στοιχεία είχε αρχίσει να κλίνει υπέρ της σταδιακής απόσυρσης του κύκλου ποσοτικής χαλάρωσης, αν τα στοιχεία για την αγορά εργασίας σταθεροποιηθούν για τρεις ή τέσσερις ακόμα μήνες. Αυτό που θέλουμε να καταλάβουμε σήμερα είναι το κατά πόσο οι “κακές” ανακοινώσεις της προηγούμενης εβδομάδος από τις ΗΠΑ τον έχουν επηρεάσει. Αν παρουσιαστεί υπέρ της χαλαρής νομισματικής πολιτικής χωρίς να αφήνει περιθώρια απόσυρσης, τότε θα έχουμε ένα κακό νέο για το δολάριο το οποίο θα περιμένουμε να επεκτείνει την πτώση του. Αντίθετα, αν παραμείνει στην προηγούμενη άποψή του, τότε αναμένουμε το δολάριο να παρουσιαστεί περισσότερο ισχυρό κατά το τμήμα συναλλαγών της Αμερικής.\nΔεν έχουμε καμία άλλη σημαντική ενημέρωση ή εξέλιξη για την ώρα, οπότε πάμε στο άνοιγμα της Αμερικής όπως είμαστε χωρίς προσαρμογές στις τακτικές μας.


Ξεχωρίζει στις ΗΠΑ ο Γκολομέεβ\t- Νέα Κρήτη\nΞεχωρίζει στις ΗΠΑ ο Γκολομέεβ\nΣυνεχίζει να εντυπωσιάζει ο Κριστιάν Γκολομέεβ στην Αμερική αποδεικνύοντας με τις επιδόσεις του ότι μπορεί να ανταγωνιστεί αθλητές στο υψηλότερο επίπεδο.\nΟ Ηρακλειώτης κολυμβητής συμμετείχε στην ημερίδα του NCAA, όπου κατέκτησε ένα χάλκινο μετάλλιο στα 50μ. ελεύθερο παρότι ήταν κουρασμένος μια και έδωσε αγώνα… μπαράζ με άλλους δύο αθλητές που στα προκριματικά είχαν τον ίδιο χρόνο.\nΟ Γκολομέεβ ήταν 3ος με χρόνο 18.95, ενώ πρώτος ήταν ο Ντρέσελ που έκανε πάλι ρεκόρ ΗΠΑ με 18.20 και δεύτερος ο Μπίλις με 18.44.\nO Έλληνας κολυμβητής πήρε το χάλκινο μετάλλιο και στη σκυταλοδρομία 4Χ50 ελεύθερο με την ομάδα του Αλαμπάμα. Ο ίδιος κολύμπησε πρώτος και έκανε 18.92, με την ομάδα του να ολοκληρώνει σε 1:16.16 και να καταλάμβάνι την τρίτη θέση πίσω από το πολύ δυνατό Τέξας (1:14.88) και το Νορθ Καρολάινα (1:15.09).\nΣτη σκυτάλη 4Χ100 μεικτή, το Αλαμπάμα κατέλαβε την πρώτη θέση στον τελικό Β, κάνοντας 3:06.02, με τον Γκολομέεβ να κολυμπά το 100αρι ελεύθερο σε 42.02.


"Ποιος θα πουλήσει τον Σισέ;" - Sportdog.gr - Αθλητικά Νέα | Ειδήσεις | Sport\n12/04/11 - 15:21\n"Ποιος θα πουλήσει τον Σισέ;"\nΜε το κρίσιμο ΔΣ του Παναθηναϊκού να είναι προ των πυλών, ο Κώστας Καίσαρης γράφει για την περίπτωση του Σισέ και την πιθανότητα να πουληθεί στα πλαίσια της οικονομικής πολιτικής του ΔΝΤ στους πράσινους.\nΓνωστό είναι το ανέκδοτο με τον λαγό και το λιοντάρι στη ζούγκλα. Με τον λαγό, όταν βλέπει τα δύσκολα, να λέει στο λιοντάρι: "Λέμε και καμιά μαλακία να περνάει η ώρα".\nΟ Τζιμπρίλ Σισέ, στα δύο χρόνια που παίζει ποδόσφαιρο στην Ελλάδα, δεν έχει δώσει το παραμικρό δικαίωμα. Η συμπεριφορά του είναι 100% επαγγελματική. Και μέσα και έξω από τα γήπεδα. Πέρα από την αδιαμφισβήτητη αξία του και προσφορά του, στον Παναθηναϊκό. Όντας σταρ, ούτε την ομάδα του είδε αφ υψηλού, ούτε το ελληνικό ποδόσφαιρο γενικότερα. Έχοντας παίξει σε μεγάλα πρωταθλήματα και σε μεγαλύτερες ομάδες θα μπορούσε να ήταν ο τύπος του σνομπ. Ότι μας κάνει χάρη που βρίσκεται στην Ελλάδα. Ίσα-ίσα, το αντίθετο.\nΔέθηκε και με τον Παναθηναϊκό και με τον κόσμο. Δεν είδε τη δουλειά του, μόνο επαγγελματικά. Χρίστηκε αυτοδίκαια αρχηγός κι αν κάποιες φορές νευριάζει και γκρινιάζει στο γήπεδο δεν το κάνει από βεντετιλίκι. Είναι το πάθος του για τη νίκη και την διάκριση. Ο Παναθηναϊκός, δεν έκανε διάνα μόνο σε ότι έχει να κάνει, με την αξία του, αλλά και γενικότερα με την προσωπικότητά του.\nΟ Σισέ κάπου χαλάστηκε με τα γεγονότα του "Καραϊσκάκης". Και είχε απόλυτο δίκιο. Για τους Έλληνες ποδοσφαιριστές, τέτοιες καταστάσεις, είναι λίγο ή πολύ συνηθισμένες. Γι αυτό και τις ξεχνάνε γρήγορα. Ο Σισέ δεν πήγε πάσο. Το προχώρησε μάλιστα παραπέρα, λέγοντας, ότι με αυτές τις συνθήκες δεν θέλει να συνεχίσει να παίζει ποδόσφαιρο στην Ελλάδα. Το πλέον πιθανό, είναι, ότι όταν το έλεγε, να το πίστευε. Δεν βρίσκω προφανής λόγους που θα είχε για να παίξει θέατρο.\nΑπό το "θα" μέχρι το "να" όμως υπάρχει μεγάλη απόσταση. Πολλά λέγονται, σε στιγμές μεγάλης έντασης. Και δεν χρειάστηκε να περάσει πολύς χρόνος για να φύγουν τα νεύρα και ο θυμός. Σε πρόσφατη ερώτηση για το αν τελικά θέλει να φύγει από τον Παναθηναϊκό, η απάντησή του, ήταν διαφορετική: "Και να και όχι. Αν έρθει μία καλή πρόταση θα την εξετάσω αλλά αν δεν παρουσιαστεί κάτι εξαιρετικό… Εξαρτάται από πολλά πράγματα. Είπα κάτι πάνω στα νεύρα μου. Δεν μετανιώνω για όσα είπα, αλλά από τότε έχω ηρεμήσει.\nΔεν θα πούμε λοιπόν, ότι ο Σισέ, μετά το "Καραϊσκάκης", είπε μία μαλακία σαν τον λαγό, για να περάσει η ώρα. Σε στιγμές φόρτισης, μπορούν να λεχθούν πολλά περισσότερα. Πράγματι, τώρα που ηρέμησε, μιλάει σαν επαγγελματίας. Μια κουβέντα είναι για τον Σισέ ότι θα φύγει. Και όχι ότι δεν θα βρει ομάδα. Δεν είναι τόσο εύκολο να βρει συνθήκες σαν κι αυτές στον Παναθηναϊκό. Όχι μόνο οικονομικά, αλλά από κάθε πλευρά. Η Σάντερλαντ, ήταν η προηγούμενη ομάδα του.\nΜπορεί η Premier Legaue σαν πρωτάθλημα να είναι το ρετιρέ σε σχέση με το υπόγειο της Superleague, αλλά στον Παναθηναϊκό και στην Ελλάδα, ο Σισέ είναι βασιλιάς. Ούτε μπορεί αν συγκριθεί η Αθήνα με οποιαδήποτε πόλη της Αγγλίας. Άντε να ζήσει στο Μάντσεστερ. Ούτε γράμμα δεν στέλνεις. Ούτε εύκολο είναι με την κρίση που υπάρχει, να βρει ο Σισέ συμβόλαιο με 2,5 εκατομμύρια καθαρά (χωρίς τα μπόνους) που έχει τώρα. Όταν δεν είναι ελεύθερος και θα πρέπει να πάρει λεφτά και ο Παναθηναϊκός. Καλά πληρώνουν οι Τούρκοι, αλλά δείχνει δύσκολο, ν αφήσει ο Σισέ την Ευρώπη, για την Ασία.\nΆλλο τι λέμε λοιπόν, πάνω στα νεύρα μας και άλλο τι κάνουμε. Και το πλέον χειρότερο σενάριο: Στα πλαίσια της οικονομικής πολιτικής του ΔΝΤ στον Παναθηναϊκό, ν’ αποφασίσουν ότι πρέπει να πουληθεί ο Σισέ. Ο Γάλλος να μην θέλει και ν αρχίσει τις δηλώσεις: "Θέλουνε να με διώξουνε, αλλά εγώ αγαπάω τον Παναθηναϊκό και δεν θέλω να φύγω". Ούτε ψύλλος στον κόρφο τους.


Μπρούκλιν Νετς: Μία εβδομάδα έξω ο Ντερόν Ουίλιαμς - Onsports.gr\nΓιάννης Ασκούνης\t12 Φεβρουαρίου 2013, 01:32\nΜπρούκλιν Νετς: Μία εβδομάδα έξω ο Ντερόν Ουίλιαμς\nΧωρίς τον Ντερόν Ουίλιαμς θα πορευτούν οι Μπρούκλιν Νετς μέχρι τη διακοπή για το All Star Game, καθώς προτιμήθηκε θεραπεία στους αστράγαλους του «D-Will».\nΣυγκεκριμένα αποκλείστηκε από το αποψινό ματς (12/02, 02:00) με τους Ιντιάνα Πέισερς στο «Bankers Life Fieldhouse» και από το μεθαυριανό (14/02, 02:30) με τους Ντένβερ Νάγκετς στο «Barclays Center». Αν δεν προκύψει νεότερο απρόοπτο, ο Ουίλιαμς θα είναι έτοιμος για το παιχνίδι (20/02, 02:30) με τους Μιλγουόκι Μπακς, το οποίο θα ανοίξει το δεύτερο μισό της regular season για λογαριασμό των Νετς. Θυμίζουμε πως έχει προγραμματιστεί ήδη σχετική χειρουργική επέμβαση για τον 29χρονο πλέι-μέικερ, αλλά αυτή θα γίνει το καλοκαίρι. Στο μεσοδιάστημα, όμως, ταλαιπωρείται συνεχώς από ενοχλήσεις στους αστράγαλους, κυρίως στον αριστερό.\nΣημειώνουμε επίσης οι Σι Τζέι Ουότσον (ίωση) και Τζέρι Στακχάουζ (λαιμός) είναι στη διάθεση του Πι Τζέι Καρλέσιμο, καθώς ξεπέρασαν μικροπροβλήματα των τελευταίων ημερών. Πάντως οι έξι ήττες στα εννέα τελευταία ματς έχουν προβληματίσει τον 63χρονο κόουτς, ο οποίος αναζητά τρόπους αντίδρασης μέσω αλλαγών στο rotation.\nΑπό την πλευρά των εκπρόσωπων της Ιντιανάπολις δεσπόζει η επιστροφή του Ντάνι Γκρέιντζερ. Ο 29χρονος σμολ φόργουορντ εντάχθηκε πλήρως στις καθημερινές προπονήσεις του Φρανκ Βόγκελ και εκτιμάται πλέον πως θα ντεμπουτάρει μεθαύριο (14/02, 02:00) στο ματς με τους Σάρλοτ Μπόμπκατς, όχι σήμερα. Τέλος, ο Σαμ Γιανγκ κρίνεται αμφίβολος, καθώς έχασε τον τελευταίο αγώνα των Πέισερς εξαιτίας ίωσης.\n11 λεπτά πριν Παρί Σεν Ζερμέν: Τινάζει την μπάνκα με παικταρά - Τον «κλέβει» από τη Ρεάλ Μαδρίτης (photos)\n25 λεπτά πριν Στοίχημα: Ρίσκο με Χακίμι\n39 λεπτά πριν ΟΦΗ: Ανέλαβε τους Κρητικούς ο Νιόπλιας\n53 λεπτά πριν ΠΑΟΚ-Άρης: Τα σημαντικά στοιχεία από το ντέρμπι της Τούμπας (photos)


Χανιώτικη Blog-o-κρατία: ΕΝΕΤΙΚΟ ΛΙΜΑΝΙ: Χειρότερα δε γίνεται\nΑπαράδεκτη είναι η εικόνα που παρουσιάζει το ενετικό λιμάνι των Χανίων. Για ακόμα μια φορά είναι ορατή η πολυφωνία και η γραφειοκρατία που διέπει το θεσμικό πλαίσιο του «στολιδιού» της πόλης, καθώς ακόμα και το κλείσιμο των λακκουβών που προέκυψαν κατά τη διάρκεια του χειμώνα, αποτελεί μέγα πρόβλημα για τους ιθύνοντες και για ακόμα μια φορά φαίνεται η ανάγκη ίδρυσης ενιαίου φορέα διαχείρισης, με προϊσταμένη αρχή το Δήμο Χανίων.\nΑλλά δυστυχώς, τα προβλήματα δεν τελειώνουν στις λακκούβες. Όσα κι αν έχουν ειπωθεί κατά καιρούς από αρμόδιους και αναρμόδιους και παρόλες τις δεσμεύσεις των πολιτικών όλων των κομμάτων, η αλήθεια είναι ότι τίποτα δεν έχει γίνει στο ενετικό λιμάνι τα τελευταία χρόνια. Ο επισκέπτης διαπιστώνει ότι υπάρχουν πέντε διαφορετικά είδη πλακόστρωσης, η αυθαιρεσία των καταστηματαρχών είναι ορατή παντού, η καθαριότητα ελλιπής, ενώ το χειμώνα η εικόνα είναι τριτοκοσμική, καθώς τα καταστήματα μετατρέπονται σε κυματοθραύστες.\nΟ πρόεδρος του Λιμενικού Ταμείου Χανίων, Αντώνης Ντουσάκης, μιλώντας στη «ΧτΚ», επεσήμανε ότι η πλακόστρωση θα ξεκινήσει την επόμενη εβδομάδα, διευκρινίζοντας ότι ο σχεδιασμός για την πλακόστρωση του λιμανιού έχει γίνει ένα μήνα πριν, χωρίς όμως να έχουν εκταμιευθεί τα απαραίτητα κονδύλια για το έργο.\n«Επειδή ο λογαριασμός της εργολαβίας για την αποκατάσταση της πλακόστρωσης δεν έχει χρήματα, αποφασίσαμε οι πλάκες που έχουν αγοραστεί από τον εργολάβο να πληρωθούν από το Λιμενικό Ταμείο και την άλλη εβδομάδα θα εγκατασταθεί ο εργολάβος και θα αρχίσουν οι εργασίες. Είχαμε κάνει τον σχεδιασμό εδώ και ένα μήνα, περιμέναμε χρήματα που δεν ήρθαν ποτέ και αναγκαζόμαστε να πληρώσουμε εμείς για να γίνει η δουλειά. Βέβαια εμείς θα διεκδικήσουμε τα χρήματα, αλλά ότι και να γίνει είμαστε αποφασισμένοι να προχωρήσουμε στην πλακόστρωση», σημείωσε.\nΠαράλληλα, επεσήμανε ότι στους άμεσους στόχους του Λιμενικού Ταμείου είναι η ανακατασκευή του Διοικητηρίου, ενός έργου που είχε σταματήσει για πολλά χρόνια. Είναι ένα σεισμόπληκτο – όπως έχει χαρακτηριστεί – κτήριο όπου στεγαζόταν όλες οι υπηρεσίες του Λιμενικού Ταμείου πριν από μερικά χρόνια. Το πρόβλημα που υπήρχε με το ιδιοκτησιακό ξεπεράστηκε και όπως τόνισε ο κ. Ντουσάκης, υπάρχουν όλες οι εγκρίσεις, καθώς και τα απαραίτητα κονδύλια, ενώ τον επόμενο μήνα θα γίνει η δημοπράτηση του έργου.\nΑναφερόμενος στην προσπάθεια που καταβάλλεται από την πλευρά του Δήμου Χανίων για την ίδρυση ενιαίου φορέα διαχείρισης του ενετικού λιμανιού, ο κ. Ντουσάκης τόνισε: «Εμείς δε γνωρίζουμε κανένα βήμα – τουλάχιστον προς εμάς - να έχει γίνει σε αυτή την κατεύθυνση. Εκφράζοντας την άποψή μας σαν χανιώτες και μόνο και όχι σαν Λιμενικό Ταμείο, τόσο εγώ όσο και τα μέλη της Επιτροπής και οι εργαζόμενοι, δεν έχουμε ουδεμία αντίρρηση να αλλάξει ο ιδιοκτήτης του λιμανιού και να γίνει ο Δήμος. Μάλιστα εμπιστευόμαστε πλήρως το σημερινό δήμαρχο, ο οποίος έχει όραμα για το ενετικό λιμάνι. Δε διαφωνούμε πάνω σ’ αυτό, απλώς περιμένουμε τη βούληση του υπουργείου Εμπορικής Ναυτιλίας. Ούτε εμπόδιο στεκόμαστε και συμφωνούμε να διαχειρίζεται το λιμάνι ο Δήμος. Γιατί να επεμβαίνει η Κεντρική Εξουσία και να μην κάνει κουμάντο ο Δήμος, από τη στιγμή που είναι ένα θέμα που αφορά τους δημότες; Δεν διαφωνούμε, όπως μερικοί τεχνηέντως θέλουν να προβάλλουν. Θα είναι όφελος για το χανιώτη, η διαχείριση του ενετικού λιμένα να γίνεται από το Δήμο Χανίων. Ο κ. δήμαρχος έχει εκφράσει επανελλημένως τη βούλησή του να περιέλθει η χρήση του λιμανιού στο Δήμο, πέραν αυτού δε γνωρίζουμε τίποτα άλλο».\nΑπό την πλευρά του ο δήμαρχος Χανίων Κυριάκος Βιρβιδάκης, δηλώνει κατηγορηματικά ότι υπάρχει η βούληση του αρμόδιου υπουργού Εμπορικής Ναυτιλίας, Μανώλη Κεφαλογιάννη, για παραχώρηση των αρμοδιοτήτων του παλιού λιμανιού στο Δήμο Χανίων, καθώς και η προφορική του δέσμευση. «Εκ των υστέρων πληροφορήθηκα ότι χρειάζεται νομοθετική ρύθμιση, αλλά δε μπορώ να καταλάβω πως έχουν μεταφερθεί αρμοδιότητες από άλλα Λιμενικά Ταμεία στην Τοπική Αυτοδιοίκηση», δήλωσε ο κ. Βιρβιδάκης στη «ΧτΚ», τονίζοντας ότι υπάρχει σχετική νομοθεσία από το 1999. Παράλληλα, επεσήμανε ότι για το ίδιο θέμα υπάρχουν ομόφωνες αποφάσεις του Δημοτικού Συμβουλίου του Δήμου Χανίων, τόσο επί δημαρχίας Τζανακάκη, όσο και επί της παρούσας Δημοτικής Αρχής.\nΌσον αφορά το τουριστικό περίπτερο, ο πρόεδρος του Λιμενικού Ταμείου ανέφερε ότι θα πρέπει να ξεκαθαρίσει η κατάσταση, καθώς το θέμα παρουσιάζει στασιμότητα από πέρυσι τον Οκτώβριο, οπότε για κάποιους λόγους σταμάτησαν οι διαδικασίες που είχαν ξεκινήσει. «Η θέση του Λιμενικού Ταμείου είναι το τουριστικό περίπτερο να αποκτήσει τη μορφή με την οποία το σχεδίασαν αυτοί οι εξαιρετικοί αρχιτέκτονες και επιστήμονες. Όσον αφορά στη χρήση του, αυτή θα συνδυαστεί με την όλη ανάπλαση του λιμανιού, όταν ευοδώσουν οι προσπάθειες μας» επεσήμανε, ενώ όσον αφορά το Φάρο, τόνισε ότι ο Δήμος Χανίων διαχειρίζεται το έργο, χωρίς παρεμβάσεις από την πλευρά του Λιμενικού Ταμείου.\nΑπό την πλευρά του, ο πρόεδρος των καταστηματαρχών Ενετικού Λιμένα, Γιώργος Σταυρίδης, εκφράζει στη «ΧτΚ» τα παράπονα του κλάδου για την εικόνα του λιμανιού. «Η ανάπλαση του λιμανιού πρέπει να αρχίσει από έξω προς τα μέσα και εννοώ τον υπήνεμο μώλο, που είναι και το πάγιο αίτημά μας. Η εικόνα του λιμανιού το χειμώνα είναι τραγική με τη θάλασσα να μπαίνει μέσα στα μαγαζιά μας. Υπάρχουν ακόμα προβλήματα με την καθαριότητα, καθώς ούτε υπόγειους κάδους είδαμε ούτε το σάρωθρο περνάει από το ενετικό λιμάνι. Ακόμη, υπάρχει πρόβλημα και με τις οσμές από το αποχετευτικό σύστημα σε ορισμένα σημεία του λιμανιού», επεσήμανε. Παράλληλα αναφέρθηκε στην ανάγκη ενιαίας πλακόστρωσης της παραλιακής ζώνης, στη μεγάλη καθυστέρηση που παρατηρείται στην ανακατασκευή του Φάρου, καθώς και στον ελλιπή φωτισμό του λιμανιού. Ακόμα τόνισε ότι η τουριστική προβολή από το Δήμο Χανίων είναι μηδενική, την ίδια στιγμή που Δήμοι από την Ξάνθη μέχρι την Ιεράπετρα έχουν προχωρήσει στην διαφήμιση του τουριστικού τους προϊόντος μέσω τηλεοπτικών σποτ που προβάλλονται σε τηλεοπτικούς σταθμούς με πανελλήνια εμβέλεια.\nΑναρτήθηκε από Γιωργος Κρητικός στις 5:29 μ.μ.


Μετά τους Πολωνούς και τους Γερμανούς, τώρα και οι Ισπανοί δεν φεύγουν από το κάρβουνο – ONLINE-PRESS\nΑρχική / Οικονομία / Μετά τους Πολωνούς και τους Γερμανούς, τώρα και οι Ισπανοί δεν φεύγουν από το κάρβουνο\nOnline Press 03/12/2017\tΟικονομία, Περιβάλλον Αφήστε το σχόλιο σας 61 Εμφανίσεις\nΜετά την Πολωνία και την Γερμανία, τώρα και η Ισπανία δεν θέλει να σταματήσει την χρήση κάρβουνου στην ηλεκτροπαραγωγή. Όπου το αστείο είναι ότι η Iberdrola (η Ισπανική «ΔΕΗ») παριστάνει ότι θέλει να κλείσει μονάδες άνθρακα και η Κυβέρνηση δεν το επιτρέπει.\nΤο έχω μεταφέρει εδώ και καιρό, ότι οι Γερμανοί («Ευρωπαίοι») ηλεκτροδοτούνται με Γερμανικό λιγνίτη και Αμερικανικό λιθάνθρακα. Το αναφέρει και το άρθρο και, γενικά, είναι στις ειδήσεις και περισσότερες λεπτομέρειες εδώ. Ο λιθάνθρακας, είτε από τις ΗΠΑ, είτε από την Αφρική, είτε από οπουδήποτε, είναι φθηνός και δεν έχει …γεωπολιτικό ρίσκο. Ο εγχώριος λιγνίτης ακόμα φθηνότερος.\nΤο ότι οι «Ευρωπαίοι» καίνε και θα καίνε κάρβουνο δεν με εκπλήσσει. 1) Ο ΜΕΓΑΛΟΣ καταναλωτής κάρβουνου είναι η Κίνα. 2) Το κάρβουνο, καλώς κακώς είναι η πιο σημαντική πηγή ενέργειας για ηλεκτροδότηση. 3) Εκτός από το κάρβουνο, υπάρχουν 3 εναλλακτικές πηγές ενέργειας για ηλεκτροδότηση: α) Το αέριο (που ‘ν το;), β) τα πυρηνικά (για τους Γάλλους) και γ) τα υδροηλεκτρικά (για τους Νορβηγούς και όσους άλλους έχουν νερά). Υπάρχει και η εναλλακτική λύση την μη ηλεκτροδότησης… Στην Ελλάδα το λέμε ΑΠΕ, ενεργειακές κοινότητες, συνεταιριστικές απάτες, αειφορία, κλπ.\nΚαι η λεγόμενη «Συμφωνία του Παρισιού»; Την θυμάστε;\nΕτικέτεςΑΠΕ ΕΝΕΡΓΕΙΑ Ευρώπη\nΠροηγούμενο Ο Πανιώνιος σίφουνας στη Λεωφόρο 1-0 τον Παναθηναϊκό – Ξύλο στα επίσημα (video)\nΕπόμενο Ανατίναξαν ΑΤΜ στα Λουτρά της Ωραίας Ελένης


Χορευτική πανδαισία με τη Φιλαρμονική της Βιέννης | Euronews\nΧορευτική πανδαισία με τη Φιλαρμονική της Βιέννης\nΤο βιεννέζικο καρναβάλι σημαίνει χορός όλη τη νύχτα. Η πιο περίβλεπτη εκδήλωση είναι εκείνη της Φιλαρμονικής που λαμβάνει χώρα στο Musikverein, το καλλιτεχνικό της σπίτι.\nΗ επικεφαλής αρπίστρια της Φιλαρμονικής της Βιέννης Anneleen Lenaert δηλώνει πως ο χορός αυτός «είναι σα να παίζεις σε ένα παραμύθι! Σε συνεπαίρνει η ομορφιά, σε συνεπαίρνουν όλα… Απίστευτο!».\nΟ παίκτης κρουστών της Φιλαρμονικής Benjamin Schmidinger αποδίδει την ατμόσφαιρα στον «αυστριακό πολιτισμό, στον βιεννέζικο πολιτισμό αυτήν την εποχή του χρόνου, το καρναβάλι, τη χορευτική σεζόν».\nΟ Νίτσε είχε πει πως θα πίστευε μόνο σε έναν Θεό που θα ήξερε να χορεύει. Ο τελετάρχης ίσως θα μπορούσε να καταφέρει ακόμη και αυτό, αφού μετατρέπει τους ετερόκλητους χορευτές σε ένα ελκυστικό σύνολο. Ίσως γι’ αυτό ο Σιμωνίδης ο Κείος είχε χαρακτηρίσει το χορό… όρθια ποίηση.\nΤο τελετουργικό ακολουθείται πιστά. Οι ντεμπιτάντ και οι καβαλιέροι τους ανοίγουν επίσημα το χορό. Η αίθουσα, ήδη πλημμυρισμένη με υπέροχους ήχους, γεμίζει στη συνέχεια από τους πάνω από 3.000 καλεσμένους όλων των ηλικιών που αδημονούν να στροβιλιστούν στους θείους ρυθμούς.\nΟ ίδιος δηλώνει: «Νιώθει κανείς να είναι μέλος μιας οικογένειας, διότι είναι ένα οικογενειακό γεγονός, τόσο για την Ορχήστρα όσο και για την ψυχή της Βιέννης. Νιώθεις πραγματικά κομμάτι όλου αυτού με το να είσαι εδώ».\nΚαθώς η ώρα περνά, το βιεννέζικο βαλς και η πόλκα αναμειγνύονται και χορεύουν με πιο σύγχρονους ήχους, καθώς τόσο η θερμοκρασία όσο και οι ρυθμοί ακολουθούν παράλληλες ανοδικές πορείες.\nΠαρά το ότι η Lenaert δεν είναι από την Αυστρία, όπως λέει, «αυτό που θαυμάζω εδώ με τους κάτοικους της Βιέννης είναι ότι είναι υπερήφανοι γι’ αυτό που έχουν, για ό,τι έχουν καταφέρει, για ό,τι είναι εξαιτίας του πολιτισμού τους». Γι’ αυτήν είναι «ειλικρινά, μια σπουδαία εμπειρία».\nΟ Schmidinger επισημαίνει χαμογελώντας ότι «είναι μια πολύ ωραία και παλιά παράδοση και νομίζω πως θα ζήσει πολύ περισσότερο από εμάς, το εύχομαι!».


Νεολαία εκκλησίας Ηρακλείου - Lightofgod.gr\nΈγραψα προς εσάς, νεανίσκοι, διότι είσθε ισχυροί και ο λόγος του Θεού μένει εν υμίν και ενικήσατε τον πονηρόν. (Ιωάννου Α’ 2:14)\nΗ νεολαία του Χριστού, οι ελεύθεροι νέοι σε όλον τον κόσμο αγωνίζονται να βιώνουν μία δυναμική σχέση με τον Κύριο Ιησού Χριστό. Το Άγιο Πνεύμα, Πνεύμα νίκης οδηγεί τους νέους στο να είναι τέκνα αφιερώσεως, δέντρα καρποφόρα.\nΈτσι και στο Ηράκλειο, οι νέοι του Χριστού, άλλοτε στην εκκλησία και άλλοτε σε κάποιο σπίτι συνάγονται με έναν πρεσβύτερο αδελφό για να λατρεύσουν τον Βασιλέα με ύμνους και δοξολογίες. Ακολουθεί συμμελέτη, συζήτηση και συνήθως στο τέλος τρώμε όλοι μαζί.\nΗ χαρά του Κυρίου γεμίζει την καρδιά μας και η αγάπη του μας συσφίγγει. Συχνά έχουμε ευλογημένες συνάξεις με τις νεολαίες των αδελφών εκκλησιών της Κρήτης στις οποίες η παρουσία του Κυρίου γίνεται αισθητή.


Croton-On-Hudson - Ξενοδοχεία\nCroton-On-Hudson: Αναζήτηση ξενοδοχείων\nCroton-On-Hudson: Πότε επισκέπτεστε αυτόν τον προορισμό;\nΔείτε ξενοδοχεία για Croton-On-Hudson στο χάρτη\nCroton-On-Hudson: Εξερευνήστε την πόλη\nΌ,τι και αν σας αρέσει, αυτός ο προορισμός (Croton-On-Hudson) έχει κάτι για όλους. Περάστε μια χαλαρωτική μέρα σε: Πάρκο Croton Landing Park και Καταφύγιο Φύσης Brinton Brook Sanctuary, όσο βρίσκεστε εδώ (Croton-On-Hudson). Όσο είστε στην πόλη, μη χάσετε την ευκαιρία να δείτε αξιοθέατα, όπως: Οικία Van Cortlandt Manor και Πάρκο Croton Point Park.\nCroton-On-Hudson: Πού να μείνετε\nΕίτε σχεδιάζετε να διαμείνετε για μία νύχτα είτε για μια εβδομάδα, ο προορισμός αυτός (Croton-On-Hudson) διαθέτει το κατάλληλο ξενοδοχείο για εσάς. Μπορείτε να βρείτε έως και 295 προσφορές για καταλύματα στην περιοχή (Croton-On-Hudson) στη Hotels.com, ορισμένα εκ των οποίων με έκπτωση έως και 40%. Διαθέτουμε χαμηλές τιμές δωματίων από 50 USD τη νύχτα και παρακάτω θα βρείτε τα ξενοδοχεία αναλυτικά με βάση την αξιολόγηση με αστέρια σε Croton-On-Hudson, καθώς και στη γύρω περιοχή:\n• 2 Ξενοδοχεία 5 αστέρων από 161 EUR την ημέρα\n• 58 Ξενοδοχεία 4 αστέρων από 79 EUR την ημέρα\n• 101 Ξενοδοχεία 3 αστέρων από 72 EUR την ημέρα\n• 34 Ξενοδοχεία 2 αστέρων από 50 EUR την ημέρα\nCroton-On-Hudson: Τρόποι μετάβασης\nΠετάξτε σε: White Plains, Νέα Υόρκη (HPN-Westchester County), 21,9 χλμ. από το κέντρο της πόλης (Croton-On-Hudson). Το κοντινότερο μεγάλο αεροδρόμιο είναι: Newburgh, Νέα Υόρκη (SWF-Διεθνές αεροδρόμιο Στιούαρτ) και βρίσκεται 36 χλμ. μακριά.\nCroton-On-Hudson: Τι να δείτε στη γύρω περιοχή\n• Πάρκο Croton Landing Park\n• Οικία Van Cortlandt Manor\n• Καταφύγιο Φύσης Brinton Brook Sanctuary\n• Πάρκο Croton Point Park\nCroton-On-Hudson: Πότε να πάτε\n• Ιανουάριος-Μάρτιος: 11°C τη μέρα, -6°C τη νύχτα\n• Ιανουάριος-Μάρτιος: 287 mm\n• Οκτώβριος-Δεκέμβριος: 323 mm


Ορθόδοξα Θέματα: Έτοιμοι για κινητοποιήσεις οι ιερείς σε Αιγιάλεια και Καλάβρυτα για την Κυριακάτικη αργία.\nΈτοιμοι για κινητοποιήσεις οι ιερείς σε Αιγιάλεια και Καλάβρυτα για την Κυριακάτικη αργία.\nΣΧΟΛΙΟ : Έρχονται και οι πρώτες αντιδράσεις από τον χώρο της Εκκλησίας για την κατάργηση της αργίας της Κυριακής.Μπράβο στο Αίγιο και τα Καλάβρυτα που πρωτοστατούν.\nΤην εντονότατη διαμαρτυρία τους για το νομοσχέδιο που προωθεί η κυβέρνηση με σκοπό την κατάργηση της αργίας για 30 Κυριακές τού έτους εξέφρασαν χθες το πρωί δεκάδες ιερείς από την Αιγιάλεια και τα Καλάβρυτα, οι οποίοι συμμετείχαν στην Ιερατική Σύναξη που πραγματοποιήθηκε στο Αίγιο και συγκεκριμένα στο Κέντρο Νεότητας «Νέοι Ορίζοντες».\nΟι ιερείς ενημερώθηκαν από τον Αρχιερατικό Επίτροπο Αιγίου, Αιδεσιμολογιώτατο Πρωτοπρεσβύτερο π. Χρήστο Τσάκαλο για το θέμα της καταργήσεως της αργίας για τριάντα Κυριακές του έτους, με προοπτική (όπως φαίνεται) την ολοκληρωτική κατάργηση της αργίας στο άμεσο μέλλον.


Βίντεο για δολοφονία Στεφανάκου: «Θα έχει απάντηση»- Προειδοποίηση για αντίποινα! - katechaki.gr\nΟ Βασίλης Στεφανάκος δολοφονήθηκε εν ψυχρώ και άνθρωπος του στενού του περιβάλλοντος εκτιμά αυτό που… πολλοί θεωρούν δεδομένο – Ότι ο κύκλος του αίματος δεν θα κλείσει εδώ! – “Δε νομίζω ότι θα μείνει έτσι… Θα έχει απάντηση”! λέει χωρίς να αποκαλύπτει την ταυτότητά του – Ο άνθρωπος – σκιά του 58χρονου “θέλει να πιστεύει” πως δεν θα δοθεί συνέχεια και ξεκαθαρίζει πως ο πρώην βαρυποινίτης είχε αφήσει οριστικά πίσω του κάθε παράνομη δραστηριότητα – Αποκαλυπτικό βίντεο με τις δηλώσεις των δύο ανδρών\nΔύο και πλέον εικοσιτετράωρα έχουν περάσει από την στιγμή που ο Βασίλης Στεφανάκος δολοφονήθηκε εν ψυχρώ μέσα στο αυτοκίνητό του. Και μόλις δύο εικοσιτετράωρα χρειάστηκαν για να ακουστί η πρώτη… φωνή που μιλά για «απάντηση»!\nΟ Βασίλης Στεφανάκος εκτελέστηκε στο Χαϊδάρι, λίγο μετά τις 19:00 το απόγευμα της Τετάρτης, 17.01.2018. Οι εικόνες που τον δείχνουν νεκρό δευτερόλεπτα μετά την επίθεση προκάλεσαν σοκ, ωστόσο δεν είναι λίγοι αυτοί που ανησυχούν για το ενδεχόμενο αντιποίνων. Μεταξύ αυτών φυσικά και οι άνδρες των Αρχών που έχουν αναλάβει την υπόθεση.\nΣτο ενδεχόμενο αυτό, της πιθανής «απάντησης» δηλαδή για την δολοφονία του πρώην βαρυποινίτη, αναφέρθηκαν δύο άνθρωπου του στενού του περιβάλλοντος.\nΤην ίδια ώρα, ο άνθρωπος – σκιά του 58χρονου, μιλώντας επίσης στον Ant1, τονίζει πως ο Βασίλης Στεφανάκος δεν έδειχνε να φοβάται για την ζωή του


ΠΑΕ ΠΑΟΚ: «Αποκλειστική υπεύθυνη της αναβολής η ΕΠΟ» | ΠΑΟΚ ΘΡΗΣΚΕΙΑ\nHome / Διάφορα / ΠΑΕ ΠΑΟΚ: «Αποκλειστική υπεύθυνη της αναβολής η ΕΠΟ»\nΠΑΕ ΠΑΟΚ: «Αποκλειστική υπεύθυνη της αναβολής η ΕΠΟ»\nΤην Ελληνική Ποδοσφαιρική Ομοσπονδία κατέδειξε ως μοναδική υπεύθυνη της αναβολής του πρωταθλήματος, η ασπρόμαυρη ΠΑΕ.\nΒολές κατά της ΕΠΟ έριξε η ΠΑΕ ΠΑΟΚ, καθιστώντας την ως την αποκλειστική υπεύθυνη της αναβολής της Σούπερ Λιγκ από τον Σταύρο Κοντονή.\nΟι άνθρωποι του Δικεφάλου έκαναν λόγο για μπάχαλο στο ελληνικό ποδόσφαιρο και κατηγόρησαν την ομοσπονδία για αλαζονεία και αδιαλλαξία.\n«Για εμάς λοιπόν μόνη και απόλυτα υπεύθυνη για την αναβολή του Πρωταθλήματος είναι ξεκάθαρα η ΕΠΟ. Οποιαδήποτε προσπάθεια επιμερισμού των ευθυνών για το μπάχαλο, γίνεται για να συγκαλυφθούν τα εγκλήματά της.\nΑν η Ομοσπονδία δεν λειτουργούσε αλαζονικά και χωρίς καμία διάθεση συναίνεσης δεν θα υπήρχε κανένας λόγος να ανατραπεί το πρόβλημα.\nΑρά μόνο η ΕΠΟ μπορεί να δημιουργήσει και τις συνθήκες έναρξης των αγώνων με την τήρηση των συμφωνηθέντων ξεκάθαρα και χωρίς υπεκφυγές».


Επίσκεψη bloggers στις Βρυξέλλες\tΣυντάκτης:\tΓ. Καρακατσάνης\t9 Σεπτεμβρίου 2008\tΠερίπου 50 Έλληνες bloggers (ίσως και λιγότεροι, αν κρίνω από ένα βίντεο του titana που είδα στο qik) ξεκίνησαν χθες, μετά από πρόσκληση δύο Ευρωβουλευτών του ΠΑΣΟΚ, για τις Βρυξέλλες. Την πρόσκληση έκαναν η Μαίρη Ματσούκα και ο Σταύρος Λαμπρινίδης.\nΕτικέτεςbloggersblogsΒρυξέλλεςΠΑΣΟΚΚατηγορίεςΔιάφορα\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\t«Δέσμευση Επισκευής» από τη Wind\tΣυντάκτης:\tΓ. Καρακατσάνης\t-\nΣεπ 8, 2008\tΝΕΟΤ. ΕΙΔΗΣΗ\tOn Telecoms: Triple Play ή Double Play χωρίς συνδρομή μέχρι το 2009\tΣυντάκτης:\tΓ. Καρακατσάνης\t-


Αφρόλουτρο εμπλουτισμένο με έλαια για ξηρή, πολύ ξηρή έως ατοπική επιδερμίδα.\nΣυμβάλλει στην επούλωση και προστατεύει από το σκληρό νερό. Προσφέρει άμεση ανακούφιση.\nΠεριέχει έλαιο σόγιας, βιταμίνη F και έλαιο Inca Inchi. Δεν περιέχει σαπούνι.\nΟδηγίες χρήσης: Εφαρμόστε καθημερινά σε υγρή επιδερμίδα. Ξεβγάλετε με άφθονο νερό.\nΣειρά Babe Body\nΚωδικός Προϊόντος: 235383\nBabe Essentials Lip Repairing Cream 15ml (Κρέμα Επανόρθωσης & Θρέψης για τα Χείλη)\nBabe Essentials Lip Repairing Cream 15ml (Κρέμα Επανόρθωσης & Θρέψης για τα Χείλη) Κρέμ..\nBabe Essentials Soothing Miceller Gel 245ml (Ντεμακιγιάζ Προσώπου)\nBabe Essentials Soothing Miceller Gel 245ml (Ντεμακιγιάζ Προσώπου) Μικυλλιακό Τζελ καθαρισμού προ..\nBabe Body Emollient Cream 200ml (Κρέμα Σώματος για Πολύ Ξηρή - Ερεθισμένη & Ατοπική Επιδερμίδα)\nBabe Body Emollient Cream 200ml (Κρέμα Σώματος για Πολύ Ξηρή - Ερεθισμένη & Ατοπική Επιδερμίδα) ..


Κώστας Σκανδαλίδης: «Αραγές μέτωπο για νέα εθνική στρατηγική ο μόνος δρόμος» – Κίνημα Αλλαγής\nΚώστας Σκανδαλίδης: «Αραγές μέτωπο για νέα εθνική στρατηγική ο μόνος δρόμος»\nΚώστας Σκανδαλίδης: «Αραγές μέτωπο για νέα εθνική στρατηγική ο μόνος δρόμος»2020-08-152020-08-15https://kinimaallagis.gr/gggg/uploads/2020/01/kinima-allagis-new-logo-1-2020.pngΚίνημα Αλλαγήςhttps://kinimaallagis.gr/gggg/uploads/2020/08/09082.jpg200px200px\nΆρθρο του Κώστα Σκανδαλίδη στην εφημερίδα «Τα ΝΕΑ» | 14.8.2020\nΠροτού ακόμη καταλαγιάσουν οι θριαμβικές αναλύσεις για την «ιστορική συμφωνία» με την Αίγυπτο και την διεθνή απομόνωση της Τουρκίας, ο Ερντογάν προχώρησε σε ένα ακόμη βήμα αμφισβητώντας έμπρακτα κυριαρχικό δικαίωμα της Ελλάδας. Η αναγνώριση από την Ευρωπαϊκή Ένωση και την «επίσημη γραμμή» των ΗΠΑ της παραβατικής πρακτικής και οι ρηματικές διακοινώσεις και φραστικές εκκλήσεις προς την Άγκυρα κάτω από την απαράδεκτη «ουδετερότητα» του ΝΑΤΟ δεν φάνηκαν ικανές να την αποτρέψουν. Είναι επαρκής για τα εθνικά μας συμφέροντα ο στόχος να «συρθεί» με κάθε μέσο η Τουρκία στο τραπέζι των διαπραγματεύσεων έστω και χωρίς προκαθορισμένους όρους και με μόνο γνώμονα τη μελλοντική παραπομπή στη Χάγη;\nΔυστυχώς, φαίνεται να μην αντιλαμβανόμαστε ότι το 2020 δεν είναι 1999 ούτε για την Τουρκία, ούτε για την Ελλάδα. Ότι άλλαξαν άρδην τα δεδομένα τόσο στη στρατηγική και τον προσανατολισμό της Τουρκίας όσο και στη θέση και τη δυνατότητα της Ελλάδας. Ότι από τη μια μεριά έχουμε παγιωμένη πια την επεκτατική μιλιταριστική, αναθεωρητική των συνθηκών και κλιμακούμενη άνευ ορίων στρατηγική μιας ισλαμικής περιφερειακής δύναμης που αναζητά ζωτικό χώρο και κυριαρχία στην Ανατολική Μεσόγειο. Και από την άλλη μια ευρωπαϊκή χώρα που αρκείται σε μια αμυντική διαπραγματευτική και δικαιοκρατική στάση πρόληψης και νέων τετελεσμένων. Το ισοζύγιο είναι αρνητικό και πρέπει να αλλάξει.\nΥπάρχει τρόπος και δρόμος γι’ αυτό;\nΥπάρχει και είναι ένα εσωτερικό μέτωπο ενιαίο και αραγές που από σήμερα κιόλας διεκδικεί πάνω σε μια αποφασισμένη και επιθετική πολιτική τη γεωστρατηγική αναβάθμιση της χώρας τόσο ως προς το ρόλο της στην Ευρωπαϊκή Ένωση όσο και ως προς τη Δύση και τις συμμαχίες μας συνολικά. Να πάψουμε εδώ και τώρα να είμαστε η χώρα που παραδίνουμε την ευρωπαϊκή μας υπογραφή ή την υπογραφή μας σε οικονομικές συμφωνίες ή παραχωρήσεις βάσεων με μόνο αντίκρισμα φραστικές ανακοινώσεις και δηλώσεις υποστήριξης. Να απαιτήσουμε επιτέλους πράξεις. Γιατί έχουμε σημαντικά πλεονεκτήματα με βάση τα οποία μπορούμε και πρέπει να επαναδιαπραγματευτούμε το γεωπολιτικό μας ρόλο στην ευρύτερη περιοχή ως το ακραίο ευρωπαϊκό σύνορο.\nΗ δημιουργία αυτού του μετώπου ξεκινά και προϋποθέτει τη σαφή οριοθέτηση των κυριαρχικών μας δικαιωμάτων των οποίων η αμφισβήτηση θα μας βρει απέναντι με κάθε κόστος και κάθε τρόπο. Για να έχουν νόημα συμβιβασμοί όπως αυτοί που οδήγησαν στις συμφωνίες με Ιταλία και Αίγυπτο. Είναι ένα μέτωπο που δεν χωρίζει τους Έλληνες σε «μαξιμαλιστές» και «ρεαλιστές» , σε «υπερεθνικιστές» και «ενδοτικούς» αλλά τους ενώνει στους συμφωνημένους στόχους και τις επιλογές της νέας εθνικής στρατηγικής. Δεν αποδέχεται τη λογική της ακινησίας γιατί «ο χρόνος δουλεύει για μας» λογική που πληρώσαμε ακριβά. Είναι σταθερά προσηλωμένο στον διάλογο και επιζητεί λύσεις όχι όμως χωρίς όρους και προϋποθέσεις και εξαντλεί κάθε πρωτοβουλία προς την κατεύθυνση αυτή.\nΤο ενιαίο και αραγές εσωτερικό μέτωπο απαιτεί και προϋποθέτει πάνω απ’ όλα ισχυρή και ενωμένη εθνική ηγεσία στη χάραξη της νέας στρατηγικής . Πολλοί αντιμετωπίζουν τη συνεχώς επαναλαμβανόμενη πρότασή της Φ. Γεννηματά για σύγκλιση του Συμβουλίου πολιτικών αρχηγών ως ένα συμβολικό και επικοινωνιακό μέσο. Δεν είναι έτσι. Γιατί εκεί πρέπει τώρα, γιατί αύριο θα είναι αργά, να συμφωνηθεί η στρατηγική για τα επόμενα πολλά χρόνια. Και προπαντός γιατί εκεί πρέπει να οριοθετηθούν τα ακρότατα όρια ανοχής απέναντι σε κάθε έμπρακτη αμφισβήτηση των κυριαρχικών μας δικαιωμάτων και κυρωθούν οι αναγκαίοι χειρισμοί. Με πλήρη επίγνωση ότι οι εξελίξεις στα εθνικά μας θέματα δεν επιδέχονται ούτε θριαμβολογίες, ούτε σπαραξικάρδιες οιμωγές. Απαιτούν υπεύθυνη και εθνικά χρήσιμη στάση.\nΓιώργος Φραγγίδης: «Η κρίση στον τουρισμό και η ανεπαρκής κυβερνητική πολιτική»Άρθρα – Απόψεις


ΕΘΝΙΚΑ ΘΕΜΑΤΑ-ΕΛΛΑΔΑ: Το … ονοματεπώνυμο!\nΓράφει η Θάλεια Χούντα - Είναι αλήθεια, ότι κανένας δεν μπορούσε να φανταστεί το ¨κρεσέντο¨ του πρωθυπουργού στην συνέντευξη που η κρατική τηλεόραση μας πρόσφερε. Ας ξεκινήσουμε λοιπόν, ποιος έπαιρνε και ποιος έδινε την συνέντευξη; ο υπερ…πρωθυπουργός έκανε την δημοσιογραφική διαφορά και όταν έκρινε μόνος του, μας καληνύχτησε και σταμάτησε, αφήνοντας άναυδους και τους δημοσιογράφους. Η αλήθεια είναι, ότι μετά τον καταιγισμό ερωτήσεων και μάλιστα τόσο σκληρών εκ μέρους των δημοσιογράφων, ειλικρινά τον λυπήθηκα τον πρωθυπουργό. Τον είχαν στριμώξει στην γωνία και κυριολεκτικά … τον χτύπαγαν αλύπητα.\nΗ ουσία της συνέντευξης ήταν σαφέστατη και πιστεύω, ότι όλοι συνειδητοποιήσαμε την εικονική πραγματικότητα που ζούσαμε τα τελευταία χρόνια. Δεν έχουμε συγκυβέρνηση ΝΔ και ΠΑΣΟΚ, ο ΣΥΡΙΖΑ ήταν κυβέρνηση. Γι’ αυτό και ο πρωθυπουργός φρόντισε να τον ¨στολίσει¨ αναλόγως, για όλα όσα υποσχέθηκε προεκλογικά και δεν έκανε.\nΚαι τέλος υπάρχει το καλύτερο, η σιγουριά του έμπειρου παίκτη, το ένστικτο που ξεχωρίζει τον ηγέτη από τον λαό. Ο πρωθυπουργός το “μυρίζεται” στον αέρα, ότι η ΝΔ θα κερδίσει τις εκλογές και θα διαψεύσει τις δημοσκοπήσεις. Απλά θα ήθελα να πω, Συγχαρητήρια!\nΤέτοια ¨μύτη¨ δεν έχει ξαναπεράσει από την πολιτική σκηνή και θα κάνει πολλά χρόνια να εμφανιστεί και πάλι.\nΩς προς την ευθεία αναφορά και έμεση απειλή στους άτακτους βουλευτές, ότι η ιστορία θα τους κρίνει με το ¨ονοματεπώνυμό¨ τους για την ψήφο τους, αυτό είναι η μεγαλύτερη αλήθεια. Ούτως ή άλλως όταν την συγκεκριμένη αναφορά την κάνει ο άνθρωπος που έριξε μία Κυβέρνηση … τα πράγματα αποκτούν άλλο νόημα. Εξ’ ιδίας εμπειρίας λοιπόν είναι σίγουρος, ότι κανένας δεν θα θυμάται τους βουλευτές που δεν θα ψηφίσουν για την παραμονή της Κυβέρνησής του, αλλά για τα μάτια του κόσμου δεν βλάπτει να χρησιμοποιούμε και κάποια ωραία ατάκα.\nΌμως θα πρέπει να είναι σίγουρος, ότι ο λαός θα θυμάται για χρόνια το δικό του όνομα εκ της πρωθυπουργίας του, γιατί τόσοι θάνατοι, τέτοια καταστροφή και τόσο ξεπούλημα δεν έχει ξαναγίνει στην σύγχρονη ιστορία.\nΑς προσέξουμε λοιπόν, Αντώνης Σαμαράς. Δεν πρέπει να το ξεχάσει κανένας μας. SILVER ALERT.


9:05 μμ, Τετάρτη 20 Ιουν 2018 9:05 μμ, Τετάρτη 20 Ιουν 2018\nΤα βουνά με τα σκουπίδια απειλούν την τουριστική σεζόν της Κέρκυρας καθώς οι ξενοδόχοι του νησιού απειλούνται με ακυρώσεις και αγωγές από μεγάλα ταξιδιωτικά πρακτορεία του εξωτερικού. Οι φορείς ζητούν να λυθεί άμεσα το πρόβλημα για να μη χαθεί η τουριστική σεζόν.\n''Προτιμούν να προτείνουν την Αλβανία γιατί τη θεωρούν πολύ πιο καθαρή από την Ελλάδα'', όπως δήλωσε η Αλεξάνδρα Πασχαλίδου.\n''Η Κέρκυρα είναι ο χειρότερος προορισμός για τους Σκανδιναβούς, από πλευρά της ποιότητας. Η ικανοποίηση των πελατών είναι στο πιο χαμηλό επίπεδο που έχουμε από όλους μας τους προορισμούς'', δήλωσε η εμπορική διευθύντρια ταξιδιωτικού γραφείου Apollo Νίνα Χόρνεβαλ.\nΆμεση αντίδραση του Δήμου Πειραιά στην καταγγελία αναγν...


Τα τρίηχα της μνήμης - Χρυσούλα Αγκυρανοπούλου Άγγελος Αγκυρανόπουλος\n‘Ανοιξη φθινόπωρο καλοκαίρι χειμώνας\nη θαλπωρή μες στην άνοιξη του θεού μεγάλη.\nΠαντρεύει τις φωνές με καθαρότητα\nπέρα από κάθε εποχή πετά νομίσματα χρυσά στους λυπημένους\nψηλά στον ηδυόνειρο χρόνο της λησμονιάς.1\nΔιαβάζοντας εκ νέου τους δώδεκα πρώτους στίχους του ποιήματος του Νίκου Καρούζου «Του Ιωάννη Σεβαστιανού Μπαχ ανωφέρεια» και θέλοντας να τους αποδώσουμε στην γαλλική γλώσσα, οφείλουμε να λάβουμε υπόψιν μας τα παρακάτω :\nΤο ποίημα κατακλύζεται σε κάθε στίχο σχεδόν, από τρισύλλαβες και τετρασύλλαβες λέξεις. Οι τρισύλλαβες παραπέμπουν, μέσω μιας πρώτης οπτικής, στα τρίηχα του μουσικού κειμένου, τα οποία εξασφαλίζουν μια κίνηση γοργή και δοξαστική. ‘Αλλοτε πάλι υποδηλώνουν την αγωνία, καθώς πάντα καταλήγουν σε κάτι αναπάντεχο. Η φωνή του ποιητή καλά τόσο τα επίγεια πάθη όσο και την ουράνια συνέχισής τους. Επίθετα όπως : γελαστός, μεγάλος, ουράνια αναφέρονται στην άνωθεν υπόσταση. Στη γη παραμένουν τα: ιδιοκτήτης, αγιόκλημα, καθαρότητα, εκκλησία· η τετρασύλλαβη (ή και πεντασύλλαβη) ιδιότητα τους βαραίνει ούτως ή άλλως από την τέταρτη (ή την πέμπτη) συλλαβή. Επιμένει στο γεγονός πως η επίγεια ζωή μας πλουτίζει και από τεχνητές αποχρώσεις : ενίοτε τελείως ιδιωτικές και πεπερασμένες. Ο Χόρχε Λουίς Μπόρχες αναφέρει στο κείμενό του ο Δημιουργός (El hacedor 1960)2 : « ‘Ενιωσε ανεξήγητα, έτσι όπως αναγνωρίζει κανείς μια μελωδία ή μια φωνή, πως όλα αυτά του είχανε ξανασυμβεί και τα είχε αντικρύσει έντρομος αλλά ταυτόχρονα και με χαρά, με ελπίδα και περιέργεια. Βυθίστηκε λοιπόν στη μνήμη του που του φάνηκε απύθμενη, τη χαμένη του ανάμνηση, που έλαμπε το νόμισμα μες στη βροχή, ίσως γιατί δεν την είχε ποτέ αντικρύσει άλλη, εκτός μπορεί, μέσα σε κάποιο του όνειρο.»\nΓια τον Καρούζο το νόμισμα αποτελεί το διαβατήριο για την μουσική κατάκτηση του ουρανού. Το νόμισμα του Μπόρχες λάμπει μες στη βροχή, σαν να το αντικρύζει ο δημιουργός σε κάποιο του όνειρο. Οι λάμψεις αυτής της μεταφοράς που προκλήθηκαν από την αναγνώριση μιας μελωδίας ή μιας φωνής τον ωθούν σε μια «απύθμενη ανάμνηση». Από την άλλη, τα τρίηχα στις μουσικές συνθέσεις του Γιόχαν Σεμπάστιαν Μπαχ μετουσιώνονται σε τρισύλλαβες λέξεις οι οποίες «δένουν» το ποιητικό κείμενο: οι τρισύλλαβοι αρμοί του (αιθέρες, γελαστός, μεγάλος, όργανο, θαλπωρή, ανάγκη, ειρήνη, γαλανά, λησμονιά) δεν αφήνουν τον αναγνώστη να παρασυρθεί σε άλλου είδους ρυθμικούς τόνους. Η επανάληψή τους έρχεται να μας υπενθυμίσει τις μουσικές reprises, οι οποίες λειτουργούν ως ενθυμήσεις στο επιλεγμένο σύνολο. Κάποια νεοπλατωνικά κατάλοιπα καλούνται να μας θυμίσουν τη δημιουργία που αφήσαμε πίσω μας.\nΑυτές λοιπόν οι ιδιωτικές και πεπερασμένες αποχρώσεις δεν αποτελούν εμπόδιο στην εκάστοτε δημιουργία. Και τούτο διότι ακόμη και σε κάποια επιλεγμένη μορφή φθογγοσήμου (τρίηχο) ή λέξης (τρισύλλαβη) η ελευθερία παραφυλά σε κάθε γωνιά του οικοδομήματος λόγω και των υπόλοιπων στοιχείων που θα εξασφαλίσουν την πρωτοτυπία του κειμένου. Καθόλου δεν θα πρέπει να μας επηρεάσει το γεγονός πως αυτές οι τρισύλλαβες και τετρασύλλαβες λέξεις δεν αποδίδονται κατ’ αντιστοιχία στη γαλλική γλώσσα. Διότι οι δικές της μονοσύλλαβες, πιο βαριές και υποβλητικές, σαν τα μουσικά μετρικά ολόκληρα, εγγυώνται πως αυτή η ζυγαριά γέρνει πράγματι προς την συλλαβική λιτότητα των ήχων. Κατά τη γνώμη μου, εξίσου ελκυστικό και ενδιαφέρον.\nΠως θα πρέπει άραγε να αποδοθεί η γλωσσοπλασία του Καρούζου σε οποιαδήποτε άλλη ξένη γλώσσα; Επειδή η λέξη «ηδυόνειρος» δεν απαντάται (ευτυχώς) σε κανένα λεξικό, μήπως θα πρέπει να την προσαρμόσουμε όσο γίνεται πιστότερα στην αντίστοιχη γαλλική γλώσσα; Θεωρώ πως κάθε γλωσσοπλασία στο πλαίσιο της μεταφραστικής διαδικασίας διευρύνει αλλά και συμπτύσσει ταυτόχρονα κάθε ποιητικό σύμπαν. Η κατασκευασμένη λέξη doux-rêveur, με παύλα στη μέση, σαν να είναι μία λέξη και όχι το επίθετο doux (ηδύς, γλυκός) να λειτουργεί ως επιθετικός προσδιορισμός στο rêveur είναι μια λέξη η οποία ουδόλως πρόκεται να δυσαρεστήσει τον γάλλο αναγνωστη, δεδoμένου ότι εκείνος βρίσκεται ενώπιον ενός ποιητικού κειμένου και όχι μιας θεωρίας της υπερχορδής. Όπως άλλωστε το επισημαίνει ο Galway Kinnel : «the translation should be a little clearer than the original»3 . Σύμφωνα λοιπόν με τα παραπάνω προτείνω την εξής απόδοση αυτών των πρώτων στίχων :\nBach s’élève dans les airs\nc’est un ange souriant de la montagne\nBach monte l’échelle céleste\nc’est un prêtre des sons et plus jeune que la pluie\nun chèvrefeuille pousse sur l’orgue de l’église\nla chaleur est majestueuse au printemps de Dieu\nIl apparie les voix à la propreté\nau delà de chaque époque il distribue des monnaies dorées aux attristés\nen montrant la paix là haut aux vignerons azurés\nlà haut au temps doux-rêveur de l’oubli.\nΕΠΕΞΗΓΗΣΕΙΣ ΜΟΥΣΙΚΩΝ ΚΑΙ ΕΠΙΣΤΗΜΟΝΙΚΩΝ ΟΡΩΝ\nΤρίηχο: ομάδα τριών φθογγοσήμων που εκτελούνται ισόχρονα με δύο φθογγόσημα της ίδιας αξίας. Χαρακτηρίζεται για τη γοργή του κίνηση.\nΟλόκληρο: φθογγόσημο μεγάλης διάρκειας (αξία τεσσάρων χρόνων).\nΘεωρίες της υπερχορδής: οι θεωρίες της υπερχορδής επιλύουν το πιο αινιγματικό πρόβλημα της θεωρητικής φυσικής του εικοστού αιώνα: τη μαθηματική ασυμφωνία των δύο θεμελιωδών πυλώνων της Φυσικής, δηλαδή της κβαντικής και της γενικής θεωρίας της σχετικότητας.\nΕΝΔΕΙΚΤΙΚΗ ΒΙΒΛΙΟΓΡΑΦΙΑ ΓΙΑ ΤΟΝ ΑΡΧΑΙΟ ΠΟΛΙΤΙΣΜΟ ΚΑΙ ΤΗΝ ΜΕΤΑΦΡΑΣΗ\nDodds, E. R. «Supernormal Phenomena in classical antiquity» in The Ancient Concept of Progress, Oxford University Press, 1973.\nBarnstone, W., Poetics of Translation: History, Theory, and Practice, Yale University Press, 1995.\nHonig, E. The Poet’s other voice: Conversations on Literary Translation Amherst: University of Massachussetts Press, 1985.\nΚατερίνα Αγγελάκη-Ρουκ, “Disquinox of the Breast”, [«Δυσημερία του στήθους»], στον τόμο του Ηλία Γκρη, «Η Αρχαία Πατρίδα των Ποιημάτων»/ Elias Gris, The Ancient Country of Poems, [δίγλωσση έκδοση], Αθήνα, εκδ. Μεταίχμιο, σσ. 200-203.\nTopher Bakken and Roula Konsolaki, “Orthodoxy”, [“Ορθοδοξία”].\nKimon Friar, “The Nobility of Our Comedy”, [“Η ευγένεια της κωμωδίας μας”].\nKimon Friar, “Misery in the Chest”, [“Δυσημερία του στήθους”].\nKaren Van Dyke, “Poem on Tape”, [“Ποίημα στο μαγνητόφωνο”].\nLiaidain Sherrad, “The Rocks of Hydra”, [“Οι βράχοι της Ύδρας’’].\nPhilip Ramp, “The Starry Photogenic”, [“Η έναστρη φωτογένεια”].\n____________, “Anti-Nebula”, [“Αντι-νεφέλωμα’”].\n____________, “On Mount Athos”, [“Στον Άθωνα”].\n____________, “I want to Exist”, [“Θέλω να υπάρχω”].\n____________, “Genesis”, [“Γένεσις”], στον τόμο των Peter Bien, Peter Constantine, Edmund Keely, Karen Van Dyke, A Century of Greek Poetry: 1900-2000, Bilingual Edition, River Vale, New Jersey: Cosmos Publishing, 2004, σσ. 486-503.\n1Νίκος Καρούζος, Τα ποιήματα Α΄ (1961-1978), Ίκαρος Εκδοτική Εταιρεία, Αθήνα 1993, σ. 126.\n2Χόρχε Λούις Μπόρχες, Ο Δημιουργός, μτφρ. Τάσος Δενέγρης-Δημήτρης Καλοκύρης, εκδ. Ύψιλον, Αθήνα 1985.\n3Galway Kinnel, «De la traduction de la métaphore littéraire à la traduction comme métaphore de l’écriture», Revue française d’études américaines, no 18, novembre 1983, EFEA, Paris.\nΠεριοδικό Μανδραγόρας, τεύχος 37, Οκτώβριος 2007, σσ. 93-94\nPreviousPrevious post:O τρουβαδούρος Guillaume IX d’Aquitaine και το τίποτα του κειμενικού κόσμουNextNext post:Ανοικτό σμήνος Σειρήνων


5 Ιουνίου, 2019 – inpaok.com\nΟι Περιστεριώτες… χτύπησαν την πόρτα του ΠΑΟΚ για τον Έλληνα στόπερ\nΟ Δημήτρης Χατζηισαΐας τα τελευταία δύο χρόνια αγωνιζόταν ως δανεικός από τον ΠΑΟΚ στον Ατρόμητο, με τον Έλληνα στόπερ να έχει πάρει τη φανέλα του βασικού... σπίτι του. Ωστόσο, ο δανεισμός του στην ομάδα του Περιστερίου έληξε φέτος, με τον...\nΣυμφώνησε και έρχεται ο Σοάρες!\nΝέο μεταγραφικό χτύπημα από τον ΠΑΟΚ\nΟ ΠΑΟΚ συμφώνησε σε όλα με τον δεξιό μπακ Ροντρίγκο Σοάρες και ο παίκτης έρχεται στη Θεσσαλονίκη για τις τελικές υπογραφές! Ο ποδοσφαιριστής έχει μείνει ελεύθερος και δεν δεσμεύεται με συμβόλαιο με κάποια άλλη ομάδα. Ο 26χρονος Βραζιλιάνος αμυντικός τη...\nΈρχεται ο Σίλβα εξετάζονται δύο ακόμα περιπτώσεις\nΔεδομένη πρέπει να θεωρείται η απόκτηση του Ίσμαελ Σίλβα από τον ΠΑΟΚ. Ο Δικέφαλος έχει συμφωνήσει σε όλα τόσο με τον παίκτη, όσο και με την Αχμάτ Γκρόζνι. Έτσι, το μόνο που απομένει είναι το να έρθει ο 24χρονος μέσος...\nΟΙ Ελβετοί ζήτησαν πέναλτι. Το πήραν όμως σε καθαρή ανατροπή οι Πορτογάλοι στην αντεπίθεση. Ο διαιτητής έδειξε VAR και καταλόγισε τελικά παράβαση στην πρώτη φάση, που έφερε και το 1-1 για την Ελβετία. Η φάση VAR είναι από μόνη της...\nΚατά λέξη, στη χθεσινή Γενική Συνέλευση της ΠΑΕ ΠΑΟΚ, ο Γκαγκάτσης είπε μετά από ερώτηση που δέχθηκε: «Το θέμα Τζηλου δεν είναι στα δικά μας χέρια, είναι στα χέρια της δικαιοσύνης. Ο ΠΑΟΚ πιέζει όπως μπορεί για να λυθεί αυτή...\nΗ προσφορά του «Mr Cold Blood»\nΗ τριετία του Εβγέν Σάκχοφ στον ΠΑΟΚ\nΜετά από 117 συμμετοχές και μια... συλλογή τροπαίων, ο Eβγέν Σάκχοφ ετοιμάζεται για το επόμενο βήμα της καριέρας του, με τον 28χρονο ποδοσφαιριστή στα τρία χρόνια της παρουσίας του στον ΠΑΟΚ να κερδίζει την εκτίμηση των ανθρώπων του Δικεφάλου με...\nTo… κάρφωσε με φαουλάρα ο Ρονάλντο\nΤρομερό γκολ από τον ηγέτη της Πορτογαλίας (video)\nΈδειξε τον… δρόμο ο Κριστιάνο Ρονάλντο. Ο CR7 άνοιξε το σκορ στο ματς της Πορτογαλίας με την Ελβετία για τα ημιτελικά του Nations League με εκτέλεση φάουλ. Ο Κριστιάνο Ρονάλντο έστησε την μπάλα και με απευθείας εκτέλεση ενός εκπληκτικού φάουλ...\nΣυνέντευξη στον τηλεοπτικό σταθμό «Telekom Sport» της Ρουμανίας, παραχώρησε ο Ράζβαν Λουτσέσκου, αποκαλύπτοντας άγνωστες λεπτομέρειες από την συνεργασία του με τον Ιβάν Σαββίδη και την παρουσία του στην Ελλάδα. Αναλυτικά τα όσα δήλωσε: Για την συνεργασία του με τον Ιβάν...\nΘετική παρουσία για ΠΑΟΚ\nΣτο Πανελλήνιο Κορασίδων καλλιτεχνικής κολύμβησης\nΣτο Πανελλήνιο Πρωτάθλημα Κορασίδων συμμετείχε η ομάδα Καλλιτεχνικής Κολύμβησης του ΠΑΟΚ. Αναλυτικά τα αποτελέσματα: Στο αγώνισμα του ομαδικού οι αθλήτριες μας Κατερίνα Λογοθέτη, Βαρβάρα Καλώνη, Ζωή Αναστασιάδου, Αθηνά Χορομίδου και Ελισάβετ Μαυρομάτη κατέκτησαν την 16η θέση. Στα ντουέτα οι αθλήτριες...\nΣτήριξη Σαββίδη σε Γιαννούλη (pic)\nΤο μήνυμά του για τον νεαρό μπακ\nΤην στήριξή του στον Δημήτρη Γιαννούλη έδειξε ο Γιώργος Σαββίδης, απαντώντας σε ερώτηση φίλου του ΠΑΟΚ, για το αν θα γίνει κίνηση για την απόκτηση αριστερού μπακ, μετά τον τραυματισμό του Αντρέ Βιεϊρίνια. Το μέλος του ΔΣ της ΠΑΕ ΠΑΟΚ,...\nΘέλει να ανανεώσει ο Φαν Ντάικ!\nΑποκάλυψη για τον Ολλανδό αμυντικό της Λίβερπουλ από το ESPN!\nΣτον «Anfield» για πολύ καιρό θέλει να μείνει ο Ολλανδός κεντρικός αμυντικός, Βίρτζιλ Φαν Ντάικ. Μόλις ενάμιση χρόνο μετά την απόκτησή του από την Λίβερπουλ και την κατάκτηση του φετινού Champions League, ο Βίρτζιλ Φαν Ντάικ, θέλει να παραμείνει κάτοικος...\nΟ Στέλιος Μαλεζάς ήταν παρόν και στα εύκολα και στα δύσκολα του ΠΑΟΚ. Βίωσε τα πάντα και γνώρισε δικαιολογημένα στο τέλος την αποθέωση από τον κόσμο. Μια καριέρα δεκαπέντε ετών, σε άσπρο και μαύρο φόντο, φτάνει στο τέλος της. Μια...\nΤώρα αρχίζει το… καλό\nΟι… νταμπλούχες πέρασαν στην επόμενη φάση με την Εθνική ομάδα\nΤώρα αρχίζει το... καλό, αφού η Εθνική ομάδα χάντμπολ των γυναικών προκρίθηκε στην επόμενη προκριματική φάση του EURO 2020, αφού κέρδισε Ισραήλ, Φινλανδία και Λουξεμβούργο, με τις Γκάτζιου, Ζύγουρα, Ράτσικα, Σαμολαδά και Παναγιωτίδου, να πραγματοποιούν εξαιρετικές εμφανίσεις. Αναλυτικά η ανακοίνωση...\nΠαρελθόν από την Παρί ο Μπουφόν\nΣύντομο ήταν τελικά το πέρασμα του Ιταλού από την Γαλλία (pics-videos)\nΜε επίσημη ανακοίνωση της, η Παρί Σεν Ζερμέν ανακοίνωσε το τέλος της συνεργασίας της με τον Τζιανλουίτζι Μπουφόν! Σύντομο τελικά αποδείχθηκε το πέρασμα του Τζίτζι Μπουφόν από την πόλη του φωτός. Η Παρί Σεν Ζερμέν αποφάσισε να μην ανανεώσει το...\nΣε ραδιοφωνικό σταθμό της Θεσσαλονίκης μίλησε ο νέος προπονητής του Ατρομήτου, Γιάννης Αναστασίου, ο οποίος σχολίασε τον Αήττητο Πρωταθλητή και Νταμπλούχο ΠΑΟΚ, αλλά και για τη νέα κατάσταση στη Super League, όπου ο πρωταθλητής θα αναδεικνύεται, μέσω των Play-Off. Αναλυτικά...\nΚανένα σημείο επαφής με Σάκχοφ!\nΗ πρόταση του ΠΑΟΚ και η αρνητική στάση του Ουκρανού\nΔύσκολα θα ξαναφορέσει τη φανέλα του ΠΑΟΚ ο Εβγέν Σάκχοφ, καθώς ο Ουκρανός εμφανίζεται αρνητικός στο να αγωνιστεί και πάλι στον Δικέφαλο. Πιο συγκεκριμένα, οι «ασπρόμαυροι» εκτιμώντας τη συνολική του παρουσία αυτά τα τρία χρόνια στην ομάδα του κατέθεσαν νέα...\n«Άνοιξε την πόρτα» ο Έρικσεν!\nΟ Δανός επιβεβαίωσε πως θέλει να φύγει από την Τότεναμ!\nΣτο μεταγραφικό στόχαστρο της Ρεάλ Μαδρίτης βρίσκεται ο Κρίστιαν Έρικσεν. Ο Δανός διεθνής μεσοεπιθετικός της Τότεναμ, Κρίστιαν Έρικσεν, μίλησε σε μέσο της πατρίδας του τονίζοντας πως είναι έτοιμος για μια πρόκληση στην καριέρα του μετά τον χαμένο τελικό του Champions...\nΣε μια εβδομάδα η ΓΣ του ΑΣ ΠΑΟΚ\nΑναβολή για την Τετάρτη (12/6) λόγω μη απαρτίας\nΗ τακτική Γενική Συνέλευση του ΑΣ ΠΑΟΚ θα πραγματοποιηθεί την επόμενη Τετάρτη (12/6) και ώρα 19:00 στο ξενοδοχείο «Grand Hotel Palace». Συγκεκριμένα, η Συνέλευση ήταν να πραγματοποιηθεί σήμερα στις 19:00 και το ξενοδοχείο «Grand Hotel Palace» ωστόσο λόγω μη απαρτίας...\nΠώς να κρυφτούν;\nΔεν μπορούν να διαψεύσουν τη συμμαχία Ολυμπιακού-ουράς\nΒγαίνει ο Δημάτος χθες και γράφει για τη συμμαχία Ολυμπιακού-ΑΕΚ: «Αυτό πάλι το καινούργιο παραμύθι περί συμμαχίας τι ακριβώς είναι; Εκτός κι αν σε κάποιο λεξικό η καταγγελία εναντίον μιας καραμπινάτης παρανομίας, όπως αυτή που έγινε στον τελικό, λέγεται συμμαχία…»....


Διαμέρισμα Miquel Terrace\nΔιαμερίσματα στη Βαρκελώνη › Διαμερίσματα Βαρκελώνη › Gràcia › Miquel Terrace\nMiquel Terrace (αναφορά: B30721)\nΆνετο διαμέρισμα με δωρεάν ίντερνετ και 2 υπνοδωμάτια στην Gracia\nΑφίξεις από 15:00 h. Πρόωρες αφίξεις κατόπιν αίτησης (αν το διαμέρισμα δεν είναι κατειλημμένο). Αφίξεις μετά τις 20:00h έχουν μια επιπλέον χρέωση 30 €. Αφίξεις μετά τις 23:00h έχουν μια επιπλέον χρέωση €50. Τα κλειδιά θα παραδοθούν στο ακίνητο.\nΑναχωρήσεις έως 11:00 h. Αναχωρήσεις πριν τις 08:00h έχουν επιπλέον χρέωση of €50. Καθυστερημένες αναχωρήσεις δεν γίνονται δεκτές.\nMiquel Terrace can be reserved only if the booking start date is between 29 Φεβ 2020 - 12 Μαρ 2020


ΤΡΑΠΕΖΟΥΝΤΑ.gr | 19η Μαΐου: Το πρόγραμμα εκδηλώσεων της ΠΟΕ\nΑξίζει να ανφερθεί ότι όλες οι φτινές εκδηλώσεις, είναι αφιερωμένες στα 100 χρόνια από τη Μικρασιατική Καταστροφή.\nΠαρασκευή 13 Μαΐου: 19:30\nΚυριακή 15 Μαΐου: 19:00\nΤετάρτη 18 Μαΐου: 20:30\nΤο «Δίκτυο Πόλεων με Ποντιακές Κοινότητες» της ΚΕΔΕ σε συνεργασία με την ΠΟΕ διοργανώνουν την εκδήλωση «Η Φλόγα της Μνήμης» σε δήμους όλης της Ελλάδος.\n19:00: Επίσημη αλλαγή της Προεδρικής Φρουράς στο Μνημείο του Άγνωστου Στρατιώτη, με ευζώνους ενδεδυμένους με τη φορεσιά του πόντιου αντάρτη.\nΧαιρετισμός του Προέδρου της ΠΟΕ, κ. Γιώργου Βαρυθυμιάδη\nΟμιλία από τον Πανιερώτατο Μητροπολίτη Πάφου κ.κ. Γεώργιο\n19:45: Καταθέσεις στεφάνων – Εθνικός Ύμνος\n20:00: Πορεία προς την Τουρκική Πρεσβεία και επίδοση Ψηφίσματος.\n08:00: Επίσημη έπαρση της Εθνικής Σημαίας στον Ιερό Βράχο της Ακρόπολης\n11:00: Επιμνημόσυνη δέηση για τα θύματα της Γενοκτονίας του Ποντιακού Ελληνισμού στον Ιερό Μητροπολιτικό Ναό Αθηνών, Προεξάρχοντος του Μακαριωτάτου Αρχιεπισκόπου Αθηνών και Πάσης Ελλάδος κ.κ. ΙΕΡΩΝΥΜΟΥ Β΄.\n11:45: Κατάθεση στεφάνων στο Μνημείο του Άγνωστου Στρατιώτη\n20:33: Επίσημη υποστολή της Εθνικής Σημαίας από τον Ιερό Βράχο της Ακρόπολης\nΤρίτη 17 Μαΐου: 20:00\nΤετάρτη 18 Μαΐου: 23.00\nΠέμπτη 19 Μαΐου: 18.30\nΕπιμνημόσυνη Δέηση για τα θύματα της Γενοκτονίας των Ελλήνων του Πόντου, στο μνημείο Γενοκτονίας του Δήμου Θεσσαλονίκης\n19:20: Ομιλία από τον Δρ. Νικόλαου Μιχαηλίδη, Καθηγητή Ανθρωπολογίας και Ελληνικών Σπουδών στο Πανεπιστήμιο του Μιζούρι, Σεν Λούις, ΗΠΑ\n20:15: Πορεία διαμαρτυρίας προς το Τούρκικο Προξενείο και επίδοση Ψηφίσματος.\nTags ΑΘΗΝΑ ΕΚΔΗΛΩΣΕΙΣ ΜΝΗΜΗΣ ΕΝΩΣΗ ΠΟΝΤΙΑΚΗΣ ΝΕΟΛΑΙΑΣ ΑΤΤΙΚΗΣ ΕΠΟΝΑ ΘΕΣΣΑΛΟΝΙΚΗ ΚΕΝΤΡΙΚΗ ΕΝΩΣΗ ΔΗΜΩΝ ΕΛΛΑΔΟΣ ΟΜΙΛΙΕΣ ΠΑΜΠΟΝΤΙΑΚΗ ΟΜΟΣΠΟΝΔΙΑ ΕΛΛΑΔΟΣ ΠΛΑΤΕΙΑ ΣΥΝΤΑΓΜΑΤΟΣ ΠΟΕ